Μάρκος Δράκος – ένας ήρωας διπλά και τριπλά προδομένος… – ΚΩΝΣΤΑΝΤΙΝΟΣ ΟΔΥΣΣΕΩΣ\n18/01/2014 Leave a Comment on Μάρκος Δράκος – ένας ήρωας διπλά και τριπλά προδομένος… 0 443\nΟ Μάρκος Δράκος ήταν μόνο 25 χρονών όταν πέρασε στην αθανασία, πολεμώντας για την ελευθερία αυτού του τόπου. Ήταν λες και γεννήθηκε για να γίνει ήρωας. Πίστευε ότι ο άνθρωπος πρέπει να δίνεται στην πατρίδα κι είχε μια βαθιά πίστη στο Θεό, που μίκραινε μέσα του το φόβο και γιγάντωνε το θάρρος.\nΉταν στη δράση από την πρώτη μέρα του αγώνα, όταν ανέλαβε την μεγάλη ευθύνη να ανατινάξει με την ομάδα τον ραδιοφωνικό σταθμό στη Λευκωσία και στους 21 μήνες που ακολούθησαν, ήταν παρών σε μεγάλες, ιστορικές στιγμές της αντιαποικιακής δράσης της ΕΟΚΑ. Έφυγε όμως προδομένος…\nΚοντά στα μεσάνυχτα της Παρασκευής 18 Ιανουαρίου 1957, ο 25χρονος «Λυκούργος» και οι σύντροφοί του, έπεσαν σε ενέδρα των Άγγλων, σε περιοχή ανατολικά της Ευρύχου. Στα αιφνιδιαστικά πυρά, απάντησαν αμέσως. Ωστόσο το όπλο του Μάρκου έπαθε εμπλοκή κι οι Άγγλοι τον γάζωσαν με 40 σφαίρες. Έπεσε νεκρός καθώς γύρω μαίνονταν άγρια καταιγίδα. Δεν υπάρχει αμφιβολία ότι οι Άγγλοι βρέθηκαν σε εκείνη την περιοχή, εκείνη την ώρα και κάτω από εκείνες τις καιρικές συνθήκες, διότι κάποιοι τους είχαν δώσει από πριν τις πληροφορίες για τις κινήσεις τους.\nΑλλά ο Μάρκος δεν προδόθηκε μόνο τη νύχτα που χτυπήθηκε. Προδόθηκε πολλές φορές μετά. Από μια πολιτική ηγεσία που έκανε το ένα λάθος μετά το άλλο, όχι μόνο από πολιτική ανωριμότητα, που θα μπορούσε να συγχωρεθεί, αλλά κι από υστεροβουλία κι ιδιοτέλεια. Μια πολιτική ηγεσία που πάτησε πάνω στη θυσία εκείνων που τα έδωσαν όλα, για να τα … πάρει όλα. Που μοιράστηκε εξουσίες και θέσεις κι έχτισε μια χάρτινη πολιτεία πάνω στην άμμο της απάτης. Ναι κι αυτό ήταν προδοσία.\nΜια ηγεσία που κατάφερε να δώσει τη μισή Κύπρο στην Τουρκία. Κάποιοι από εκείνους που βρίσκονταν είτε στην εξουσία είτε στην αντιπολίτευση – πάντως μέσα στα πράγματα- το έκαναν συνειδητά, πίστεψαν δηλαδή ότι αυτός ήταν ο μόνος τρόπος για να διασφαλίσουμε την … ελληνικότητα μας στο υπόλοιπο κομμάτι. Είναι αυτοί που, για τον ίδιο ακριβώς λόγο, ούτε και σήμερα θέλουν επανένωση της Κύπρου. Αλλά δεν τολμούν να το πουν καθαρά. Πατούν πάνω στο αίμα του Μάρκου και των άλλων πραγματικών ηρώων για καλύψουν πίσω από εύκολες κι ανέξοδες ψευδοπατριωτικές τους κορώνες την πολιτική της διχοτόμησης χωρίς υπογραφή.\nΓιαυτό λέω πως ο Μάρκος κι ο Ευαγόρας κι ο Γρηγόρης κι ο Μάτσης κι ο Δημητρίου κι ο Γεωργάλας κι ο Καραολής και τόσοι άλλοι… έφυγαν διπλά και τριπλά προδομένοι…\nTagged αγώνας, διχοτόμηση, Ελευθερία, Μάρκος Δράκος, προδομένοι, προδοσία\nΗ συμφωνία για τις Βάσεις και το απέραντο φρενοκομείο… →\n← Θα καταφέρει επιτέλους αυτό το κράτος να εμπεδώσει το αίσθημα ασφάλειας;


Ανάλυση συγκεκριμένου είδους\n066. Ανάλυση των Εσόδων ανά συντελεστή ΦΠΑ\nΠροκειμένου να αναλύσετε ένα συγκεκριμένο είδος ανά συντελεστή ΦΠΑ, κάνετε κλικ στο κουμπί «Ανάλυση Ειδών→Ανάλυση Εσόδων ανά ΦΠΑ…» από το μενού των Εσόδων (εικόνα 66.1). Θα ανοίξει η φόρμα της ανάλυσης των εσόδων, εικόνα 66.2.\nΈστω ότι θέλετε να κάνετε ανάλυση ανά συντελεστή ΦΠΑ στο είδος «Λιανική Προϊόντων» στο οποίο τυχαίνει να έχουμε παραστατικά τόσο με 13% όσο και με 24%.\nΣτην εικόνα 66.2, συμπληρώνετε το εύρος ημερομηνιών, επιλέγετε το είδος των παραστατικών και την έδρα ή το υποκατάστημα (ή το αφήνετε κενό αν θέλετε να τα δείτε όλα). Μετά, κάνετε κλικ στο κουμπί «Ανάλυση Είδους».\nΗ ανάλυση όλων των εγγραφών για το είδος ανά τιμή ΦΠΑ, φαίνεται στην εικόνα 66.3. Για την εκτύπωση κάνουμε κλικ στο «Προβολή και Εκτύπωση». Θα εμφανιστεί η φόρμα προεπισκόπησης. Κάνουμε κλικ στο κουμπί …\n… και η αντίστοιχη εκτύπωση φαίνεται στην εικόνα 66.4.


Γύρισε στα γήπεδα - Surfbet.net - Το κορυφαίο website στα προγνωστικά για το στοίχημα\nΓύρισε στα γήπεδα\nΣτην απόκτηση του Αλφόνς Αρεολά, το όνομα του οποίου είχε... παίξει στο ρεπορτάζ του Ολυμπιακού, προχώρησε η Γουέστ Χαμ.\nΗ συμφωνία των δυο πλευρών είναι μέχρι το 2022 με οψιόν αγοράς, με το όνομα του Αλφόνς Αρεολά να έχει παίξει στο ρεπορτάζ του Ολυμπιακού πριν οι ερυθρόλευκοι κάνουν δικό τους τον Τόμας Βάτσλικ.\nΜεταγραφικό… θρίλερ γύρω από το όνομα του Μάνουελ Λοκατέλι\nΧάαλαντ: «Του είπα να μου δώσει πολλές ασίστ»\nΟ Έρλινγκ Χάαλαντ μίλησε για τα χαρακτηριστικά και τις δυνατότητες του νέου του συμπαίκτη, Ντόνιελ Μάλεν, από τον οποίο περιμένει «τάισμα».\nΑπό την μεριά του, ο σταρ των Βεστφαλών, Έρλινγκ Χάαλαντ, θέλησε να... προειδοποιήσει τον νέο συμπαίκτη του, τονίζοντας πως για να έχουν μία άριστη σχέση οι δυο τους, θα πρέπει να του μοιράσει πολλές ασίστ τη φετινή σεζόν.\nΣτη Λίβερπουλ στέλνουν τον Φιλίπε Κουτίνιο οι Ισπανοί\nΤο λιγότερο αποτυχημένη θα μπορούσε να χαρακτηριστεί η μεταγραφή του Φιλίπε Κουτίνιο στην Μπαρτσελόνα, καθώς ο Βραζιλιάνος παραμένει έως και σήμερα η πιο ακριβή μεταγραφή στην ιστορία του συλλόγου.\nΜία μεταγραφή η οποία προκάλεσε «πανικό» σε όλη την Ευρώπη, καθώς οι εμεφανίσεις του Βραζιλιάνου με τη Λίβερπουλ έδειχναν πως οι «μπλαουγκράνα» έπαιρναν ένα υπερόπλο. Κάτι το οποίο ωστόσο δεν φάνηκε ποτέ στο γήπεδο.\nΗ Λίβερπουλ πάντως φαίνεται πως δεν ξεχνά τον Βραζιλιάνο και εξακολουθεί να πιστεύει σε εκέινον. Σύμφωνα με την καταλανική Sport, οι «κόκκινοι» έχουν στη μεταγραφική τους λίστα τον Βραζιλιάνο μεσοεπιθετικό και εξετάζουν σοβαρά την περίπτωση του και τις πιθανότητες επιστροφής του στο «Άνφιλντ».\nΗ Μπαρτσελόνα από την άλλη θέλει να ξεφορτωθεί τον 28χρονο, καθώς σε περίπτωση που αγωνιστεί σε ακόμη δέκα παιχνίδια με την «μπλαουγκράνα», τότε οι Καταλανοί θα πρέπει να δώσον ακόμ 20 εκατομμύρια ευρώ στη Λίβερπουλ.\nΑλέγκρι: «Κριστιάνο, πρέπει να μου δώσεις περισσότερα»\nΕνα από τα σημαντικότερα προσόντα που πρέπει να διαθέτει ένας κορυφαίος προπονητής, είναι αυτό της καλής επικοινωνίας, σε συνδυασμό με την ψυχολογική τόνωση των ποδοσφαιριστών του.\nΚαι ο Μασιμιλιάνο Αλέγκρι, ο οποίος επέστρεψε στην τεχνική ηγεσία της Γιουβέντους, αποδεικνύει πως διαθέτει αυτό το πλεονέκτημα, καθώς έστειλε ένα ξεχωριστό μήνυμα, απευθυνόμενος στον Κριστιάνο Ρονάλντο και στον Πάουλο Ντιμπάλα, μέσω της «Gazzetta dello Sport».\n«Κριστιάνο, πρέπει να μου δώσεις περισσότερα» είναι το λακωνικό, αλλά γεμάτο νόημα μήνυμα του έμπειρου προπονητή προς τον CR7, ενώ αναφερόμενος στην περίπτωση του Αργεντινού μεσοεπιθετικού, ο Αλέγκρι υποσχέθηκε να του δώσει σημαντικό ρόλο στην «γηραιά κυρία», χρίζοντάς τον υπαρχηγό της ομάδας.\nΚάτοικος Μάντσεστερ αναμένεται να συνεχίσει να είναι ο Έντερσον Μοράες και μάλιστα για πάρα πολλά χρόνια ακόμη!\nΣύμφωνα με τα αγγλικά Μέσα, ο Βραζιλιάνος τερματοφύλακας αναμένεται να υπογράψει μέσα στις επόμενες ημέρες νέο συμβόλαιο με τη Μάντσεστερ Σίτι, το οποίο θα τον κρατήσει στο «Έτιχαντ» έως και το καλοκαίρι του 2028!\nΌπως αναφέρουν τα δημοσιεύματα από το «Νησί», οι δύο πλευρές έχουν ήδη δώσει τα χέρια και ουσιαστικά ο Έντερσον θα ανανεώσει για ακόμη τρία επιπλέον χρόνια, καθώς το υπάρχον συμβόλαιο λήγει το 2025.\nΣε περίπτωση που ο Έντερσον εκπληρώσει το συμβόλαιο του, το 2028 θα έχει φτάσει τα 11 χρόνια στη Σίτι.\nΣε καλό δρόμο οι επαφές με την Άστον Βίλα για Γκρίλις\nΣε προχωρημένο στάδιο και σε πολύ καλό δρόμο βρίσκονται οι διαπραγματεύσεις της Μάντσεστερ Σίτι με την Άστον Βίλα για τη μεταγραφή του Τζακ Γκρίλις.\nΠαρότι τις τελευταίες ημέρες τα δημοσιεύματα θέλανε τις δύο πλευρές και μαζί με αυτήν του ποδοσφαιριστή, να έχουν βάλει στον… πάγο την υπόθεση, φαίνεται πως κάτι τέτοιο δεν ισχύει. Σύμφωνα με την έγκυρη Telegraph, όχι μόνο δεν έχουν «κολλήσει», αλλά οι δύο ομάδες συζητάνε κανονικά και ήδη έχουν γίνει βήματα προόδου στην όλη ιστορία.\nΟ Γκρίλις από την άλλη δεν έχει ξεκαθαρίσει ακόμη τα «θέλω» του, ωστόσο δεν αναμένεται να αρνηθεί μία ενδεχόμενη μεταγραφή στην πρωταθλήτρια Αγγλίας, εφόσον η Σίτι βρει τη χρυσή τομή με την Άστον Βίλα η οποία ζητάει σχεδόν 100 εκατομμύρια ευρώ.\nΠροηγούμενο : Επέστρεψε στις προπονήσεις\t| Επόμενο : Πρόταση 90 εκατ. λιρών\n- 9088 προηγούμενη ημέρα


Να μη ζήσουμε τον εφιάλτη που μας οδηγούν | Δρόμος της Αριστεράς\nΑρχική πολιτική Να μη ζήσουμε τον εφιάλτη που μας οδηγούν\nΑπαιτείται προετοιμασία για να γλιτώσουμε το λαό και τη χώρα. Του Βασίλη Χατζηλάμπρου\nΌσο ο ΣΥΡΙΖΑ «απειλούσε» με την άνοδό του να βγει πρώτο κόμμα, τόσο πλήθαιναν οι επιθέσεις (εντός και εκτός) εναντίον του, πως θα οδηγήσει με τη στάση του τον τόπο σε περιπέτειες και τη χώρα σε χρεοκοπία και έξοδο απ’ το ευρώ.\nΑκόμα και στο κλείσιμο του πρωθυπουργού κατά τις προγραμματικές δηλώσεις ξανακούστηκε πως ο ΣΥΡΙΖΑ αποτελεί το κόμμα της δραχμής…\nΣήμερα, που η τρικομματική κυβέρνηση εθνικής σωτηρίας (απ’ τον ΣΥΡΙΖΑ) αντί για διαπραγμάτευση θα υλοποιήσει το σύνολο των μέτρων κι αυτά που καθυστέρησαν να εισπράξουν (από ποιους αλήθεια…) τι νόημα έχουν όλα όσα ακούγονται διεθνώς περί εξόδου και επιστροφής στο εθνικό νόμισμα; Σίγουρα δεν λέγονται για να τρομάξουν τον ΣΥΡΙΖΑ. Αλλά λέγονται για να συνετίσουν τον απείθαρχο ελληνικό λαό ή τελικά τα πράγματα οδηγούνται προς τα εκεί έτσι κι αλλιώς, όσα μνημόνια και να εφαρμόσουν.\nΦωνούλες Ευρωπαίων και Γερμανών αξιωματούχων κάνουν λόγο για μεγαλύτερο κόστος για τη Γερμανία, από την προσπάθεια διάσωσης της Ελλάδας.\nΚαλείται η γερμανική κυβέρνηση να ξαναμετρήσει τα πράγματα. Γιατί θα χρειαστεί πάλι αναδιάρθρωση του χρέους και το κόστος θα ’ναι πολύ μεγαλύτερο. Πολλοί υποστηρίζουν πως η «θωράκιση» απέναντι στα ελληνικά χρεόγραφα είναι ικανοποιητική και άρα μπορούμε να τους αφήσουμε… να πνιγούν.\nΌπως κι αν έχει το πράγμα, δεν πρόκειται να μας αφήσουν (θα κολυμπάγαμε και θα γλιτώναμε). Δεν πρόκειται για επιστροφή στο εθνικό νόμισμα. Θα πιέσουν όσο μπορούν για να απομυζήσουν όσα μπορούν περισσότερα. Θα μας δώσουν, μάλιστα, και λίγο χρόνο ακόμα (με το αζημίωτο πάντα), έτσι που να προλάβουν να… ψωνίσουν ό,τι βγει στο σφυρί.\nΤότε -και αφού θα ’χουν περάσει και τις δικές τους εκλογικές υποχρεώσεις- θα μας σπρώξουν σε έξοδο με τους δικούς τους νέους όρους. Θα μας οδηγήσουν σ’ ένα βαθύ κατηφορικό τούνελ χρεοκοπίας, στο οποίο -με πιθανή «δικιά τους» μόνη λύση- θα προβάλλει ως εθνικό ένα υποτιμημένο κατοχικό νόμισμα, με νέα διλήμματα και στενωπούς.\nΑν τα πράγματα οδηγούνται εκεί, το θέμα για τον ΣΥΡΙΖΑ είναι τι κάνει.\nΗ κυβέρνηση, κάθε αντίδραση στην υλοποίηση των σχεδίων της θα την εμφανίζει ως υπονόμευση της εθνικής προσπάθειας. Έτσι, επιμελημένα, οδηγείται στη σκλήρυνση και σε πιθανούς τυχοδιωκτισμούς για να γλιτώσει την κατακραυγή.\nΕγκυμονούνται μεγάλοι κίνδυνοι για το λαό και τη χώρα. Τα πράγματα θα γίνουν ακόμη πιο «τραχιά» και οι αβρότητες θα ’ναι υπεκφυγή απ’ το επερχόμενο μοιραίο.\nΑν, λοιπόν, η εκτίμησή μας είναι πως εκεί οδηγείται ο τόπος, πρέπει να σαλπίσει γενική «προγραμματική» και οργανωτική προετοιμασία. Να εισβάλει ο κόσμος που μας στήριξε -και όχι μόνο- στον ΣΥΡΙΖΑ και στο προσκήνιο.\nΔεν είναι μια διαδικασία προετοιμασίας για να «αναλάβουμε». Σε λίγο δεν θα έχει μείνει να μας «παραδώσουν» τίποτα άλλο εκτός από απελπισμένους ανθρώπους και ερείπια.\nΠρόκειται για προετοιμασία ώστε να γλιτώσουμε το λαό και τη χώρα απ’ τα νύχια των τοκογλύφων, των τραπεζιτών και του πολιτικού συστήματος που τους υπηρετεί.\nΝα μην επιτρέψουμε να ζήσει ο λαός μας το χειρότερο εφιάλτη: νέο κατοχικό νόμισμα, με αναγνώριση των χρεών από κυβέρνηση τροϊκανών συμφερόντων, με ακρίβεια, φτώχεια, χωρίς παραγωγή.\nΝα μην περάσει κανένα μέτρο. Φτάνει η εξαθλίωση του λαού.\nΤην αθέτηση των προεκλογικών τους υποσχέσεων, να την μετατρέψουμε σε έλλειψη πολιτικής νομιμοποίησης.\nΝα καλεστεί ο λαός να υπερασπίσει την επιβίωσή του.\n* Ο Βασίλης Χατζηλάμπρου είναι βουλευτής Αχαΐας του ΣΥΡΙΖΑ-ΕΚΜ.


media-industry: Short stories27.06.2012\n**Τα δικαιώματα του Προολυμπιακού Τουρνουά Μπάσκετ, από 2 Ιουλίου έως 8 Ιουλίου 2012, με μείωση που πλησιάζει το 50% σε σύγκριση με την προηγούμενη διοργάνωση του 2008, εξασφάλισε η ΕΡΤ. Tαυτόχρονα, το ΔΣ της εταιρείας ενέκρινε τις δαπάνες των μεταδόσεων του «Euroleague Basket 2012 / Final 4» για την περίοδο 9 – 15 Μαΐου 2012, με συνολικό κόστος παραγωγής για τις μεταδόσεις στα 51.330 ευρώ (πλέον ΦΠΑ).\nΤην επιστροφή των αποθεματικών του ΕΔΟΕΑΠ ζητάει από την κυβέρνηση και την Τράπεζα της Ελλάδας ζητάει με ανακοίνωσή της η ΠΟΕΣΥ, ζητώντας παράλληλα από τους εργοδότες-επιχειρηματίες να εξοφλήσουν τις παρακρατημένες εισφορές, που δεν τις αποδίδουν στο Ταμείο».\n**Σήμερα αναμένεται η συνάντηση του διευθύνοντος συμβούλου της ΕΡΤ, Λάμπη Ταγματάρχη με τον υπουργό Επικρατείας της κυβέρνησης Δ, Σταμάτη για το άμεσο μέλλον της ΕΡΤ. Η θητεία του ΔΣ λήγει σε 3 μέρες\nΙσχυροποιεί την παρουσία του στη Θεσσαλονίκη ο Real . Έναντι ποσού 425.000 ευρώ μεταβιβάστηκε το Ράδιο SAFARI 107 από τον Ροδίτη Εμμανουήλ προς την «Real Group Hellas ραδιοτηλεοπτικές επιχειρήσεις,»


Ο κύριος Σαββόπουλος ευχαριστεί τον κ. Χατζιδάκι….\n(ΤΡΑΓΟΥΔΙΑ & Ο ΣΑΒΒΟΠΟΥΛΟΣ ΜΙΛΑΕΙ ΓΙΑ ΤΟ ΧΑΤΖΙΔΑΚΙ ΣΤΟ Λ.ΠΑΠΑΔΟΠΟΥΛΟ) Διαβάζοντας την ανακοίνωση για τις συναυλίες του Διονύση Σαββόπουλου με 27 τραγούδια του\nΜάνου Χατζιδάκι, που ξεκίνησαν από το Ρωμαϊκό Ωδείο της Πάτρας την Κυριακή 15 Ιουλίου, αυτόματα ήρθαν στο νου μου οι παραστάσεις που έδωσε ο Σαββόπουλος στο χώρο του Μάνου Χατζιδάκι, στο θρυλικό Μουσικό Κέντρο Αθηνών «Σείριος», είκοσι τέσσερα χρόνια πριν, από τις 17 Ιανουαρίου ως τις 8 Φεβρουαρίου του 1988 και αποτυπώθηκαν στη συνέχεια σε δίσκο με τίτλο «Ο κύριος Σαββόπουλος ευχαριστεί τον κ. Χατζιδάκι και θα ρθη οπωσδήποτε», που κυκλοφόρησε από τον «Σείριο», την δισκογραφική εταιρεία του Μάνου Χατζιδάκι.\n2) Μια στιγμή ειρήνης\n3) Ο κος Σαββόπουλος θερμά ευχαριστεί\n4) Μας βαράνε ντέφια\n6) Τι έπαιξα στο Λαύριο\n7) Ιαμβική σκηνή\n8) Η Συννεφούλα\n9) Τα κορίτσια που πηγαίνουν δυο-δυο\n10) Σημαία από νάυλον\n11) Ωσάν να μη συμβαίνει πότε\n12) Ένα τραγουδάκι του Lucio Dalla\n13) Σ’ αυτό το σπίτι, σ’ αυτόν τον οίκο\n14) Χάρτινο το φεγγαράκι κι αποσπάσματα (Τραγουδούν η Έλλη Πασπαλά και ο Νίκος Παπάζογλου)\n15) Δεν έχω ήχο, δεν έχω υλικό\n16) Σαν τον Καραγκιόζη\n17) Ας κρατήσουν οι χοροί\n18) Μια θάλασσα μικρή (στο πιάνο ο Μάνος Χατζιδάκις)\nH ηχογράφηση έγινε από το Κινητό Studio Κυριαζή από τον Βαγγέλη Κουλούρη.Το εξώφυλλο φιλοτέχνησε ο Αλέξης Κυριτσόπουλος. Ο δίσκος αργότερα κυκλοφόρησε και σε cd. Αυτή δεν είναι βεβαίως η μοναδική ζωντανή ηχογράφηση του Σαββόπουλου στη δισκογραφία. Υπάρχουν όμως σ' αυτό τον δίσκο στιγμές πολύ ιδιαίτερες, όπως το ομώνυμο τραγούδι που γράφτηκε από το «Νιόνιο» ειδικά γι’ αυτό τον κύκλο παραστάσεων, αλλά και το φινάλε του δίσκου με το «Μια θάλασσα μικρή» με τον ήχο του πιάνου από τα μαγικά δάχτυλα του Μάνου Χατζιδάκι… Καινούργιο επίσης ήταν και το «Σ’ αυτό το σπίτι, σ’ αυτό τον οίκο», με το οποίο ο Σαββόπουλος καλωσόρισε το Νίκο Παπάζογλου και την Έλλη Πασπαλά. Ξεχωρίζει βεβαίως και η εκτέλεση από το «Χάρτινο το φεγγαράκι» του Χατζιδάκι, μέσα στο οποίο παρεμβάλλονται αποσπάσματα από γνωστά ελληνικά τραγούδια, στο οποίο συμμετέχουν η Πασπαλά και ο Παπάζογλου. Η διασκευή αυτή είχε ακουστεί και στο δίσκο από την τηλεοπτική σειρά «Ζήτω το ελληνικό τραγούδι» που κυκλοφόρησε στα τέλη του 1987, από όλους τους τραγουδιστές που συμμετείχαν εκεί.\nΣε μια μεγάλη συνέντευξη που έδωσε στο Λευτέρη Παπαδόπουλο και δημοσιεύθηκε στα «Νέα» στις 27 Μαρτίου 1978, ο Μάνος Χατζιδάκις αναφέρθηκε με ιδιαίτερα κολακευτικά λόγια για το Διονύση Σαββόπουλο:\nΕρ: Έλεγα ότι από τη δική σου γενιά βγήκες εσύ, βγήκε ο Θεοδωράκης. Τι έγινε όμως όλ’ αυτά τα χρόνια που ακολούθησαν; Βλέπεις ολόγυρά σου κάποια προσωπικότητα στο χώρο σου;\nΑπ: Καταρχήν, δεν είναι απαραίτητο κάθε εποχή να έχει ισχυρές προσωπικότητες. Δεν μπορούν να βγαίνουν κάθε τόσο προσωπικότητες που να έχουν μεγίστη δύναμη. Αυτό ούτε στα άλλα μέρη συναντιέται. Εδώ όμως έχουμε ήδη δυο προσωπικότητες. Τον Σαββόπουλο, που με πάρα πολύ μεγάλη ευαισθησία και με αναθεωρητική διάθεση μιλάει για τα κακώς κείμενα, και για τον Μικρούτσικο, που εκπροσωπεί μια ακραία αριστερή θέση.\nΕρ: Θα ’θελες να ξεκινήσουμε από τον Σαββόπουλο;\nΑπ: Ναι, βεβαίως. Θεωρώ τον Σαββόπουλο τον σημαντικότερο εκπρόσωπο της γενιάς σου που διαδέχτηκε τη δική μας! Ο Σαββόπουλος, στα τόσα χρόνια που υπάρχει, έχει ήδη δημιουργήσει την προσωπική του ιστορία. Τόσο αυτός όσο και ο Μικρούτσικος είναι πρωτογενείς φυσιογνωμίες. Κουβαλάνε έναν ολόκληρο κόσμο μέσα τους. Δηλαδή, έχουν μια προσωπική μυθολογία. Ο Σαββόπουλος δεν κατέβηκε στην Αθήνα φτιάχνοντας απλώς ένα ωραίο τραγουδάκι. Ο Σαββόπουλος κατέβηκε κουβαλώντας μια προσωπική μυθολογία, η οποία είναι συνδυασμός καταγωγής (Μακεδονία), ενός κλίματος της εποχής που έζησε και έγινε νέος κι ενός κλίματος ποιητικού από μια ομάδα ποιητών της Θεσσαλονίκης που βγήκε. Μπορεί, βέβαια, με όλ’ αυτά να γινόταν απλώς ένας επαρχιακός καλλιτέχνης. Έγινε όμως πανελλαδικός. Αυτό είναι το μεγάλο ταλέντο του. Συγχρόνως, διαμόρφωσε μια ζωή σύμφωνα με τη μουσική του. Αυτά όλα είναι πολύ σημαντικά πράγματα.\nΕρ: Τι εννοείς όταν λες πρωτογενείς φυσιογνωμίες;\nΑπ: Εννοώ τα πρόσωπα που κουβαλάνε μέσα τους ένα ειδικότερο κύρος. Ένα μεγαλύτερο κύρος από του να είναι καλοί μουσικοί. Καλοί μουσικοί υπάρχουν και άλλοι. Δεν θα ανέφερα μόνο δύο. Αλλά εμείς μιλάμε για προσωπικότητα που επηρεάζει. Ασκεί μια μεγάλη επιρροή στους ομότεχνους και στο πλήθος. Έχει προέλευση και προορισμό. Έχει προέλευση και στόχο.\nΕρ: Ορισμένοι από τους επικριτές του Σαββόπουλου τον κατηγορούν, κακώς κατά τη γνώμη μου, για τα διάφορα δάνειά του από άλλα τραγούδια, από ξένα ποιήματα κτλ. Θα’ θελα και τη δική σου γνώμη πάνω σ’ αυτό.\nΑπ: Όταν έχεις ισχυρή προσωπικότητα, ότι και να πάρεις γίνεται δικό σου. Ο Έλιοτ έχει πάρει ολόκληρα κατεβατά από διάφορα έργα, έχει αντιγράψει, αλλά όλ’αυτά έχουν γίνει δικά του. Η έννοια της αντιγραφής, στα υψηλά επίπεδα, δεν έχει τη σημασία που της αποδίδει ο κόσμος. Όταν γράψεις μια ασήμαντη μελωδία και αντιγράψεις τη μισή, βέβαια, μόνο η μισή είναι δική σου. Εγώ έχω γράψει το «Αγάπη που ’γινες δίκοπο μαχαίρι». Την πρώτη φράση την πήρα ενσυνείδητα απ’ τον «Τρελό τσιγγάνο» του Τσιτσάνη. Την πήρα γιατί μου άρεσε μια εποχή που δεν ήξερα ότι θα κάνω τραγούδι. Έκανα ένα μπαλέτο και πήρα αυτή τη φράση. Το υπόλοιπο απ’ το τραγούδι του Τσιτσάνη δεν μου άρεσε για το μπαλέτο και το συμπλήρωσα εγώ. Το άκουσε η Μελίνα, της έκανε εντύπωση και βάλαμε το τραγούδι στη “Στέλλα”. Δημιουργήθηκε λοιπόν, αμέσως θέμα κυριότητος! Είναι δικό μου όμως το τραγούδι, έστω κι αν η πρώτη φράση είναι του Τσιτσάνη. Το τραγούδι, με τους στίχους του Κακογιάννη και την όλη του ατμόσφαιρα, δεν είναι Τσιτσάνης, είναι έντεχνο. Τώρα, από άποψη ποσοστών, ας τα πάρει όλα ο Τσιτσάνης! Δεν με ενδιαφέρει καθόλου. Κατάλαβες;\nΣε κάποιο άλλο σημείο της συνέντευξης αναφέρονται και πάλι στην περίπτωση του Σαββόπουλου:\nΕρ: Θα μπορούσαμε ίσως, μιλώντας για τον Σαββόπουλο και τον Μικρούτσικο, να πούμε ότι άρχισε να κρυσταλλώνεται το σχήμα διαδοχής των Θεοδωράκη και Χατζιδάκι;\nΑπ: Δεν μπορώ να το πω διαδοχή, γιατί ο καθένας φέρνει και τη σφραγίδα μιας προσωπικότητας, μιας καταγωγής και των αιτημάτων που είναι σύγχρονα με αυτόν. Θα έλεγα ότι αυτοί οι δύο βρίσκονται σε μια σειρά που έχει λάβει υπόψη της τους προηγούμενους. Και τους περιέχει μέσα της κατά τρόπο ουσιαστικό, δημιουργικό. Ο Σαββόπουλος και ο Μικρούτσικος είναι οι πιο αξιόλογες περιπτώσεις της μεταπολεμικής γενιάς στο τραγούδι! Αλλά υπάρχουν επίσης και άλλα παιδιά, τα οποία κάνουν πολύ σοβαρή δουλειά στο τραγούδι. Διότι, κακά τα ψέματα, το κάθε τι δεν είναι υπόθεση ενός. Είναι υπόθεση πολλών. Δεν μπορεί να είσαι άξιος σ’ έναν τομέα, αν δεν υπάρχουν και άλλοι δέκα που να δουλεύουν σ’ αυτό τον τομέα επιτυχώς Στην προκειμένη περίπτωση, υπάρχουν και άλλα παιδιά που θητεύουν πολύ σοβαρά στο τραγούδι, κάνουν πολύ ωραία εργασία και βάζουν, άλλος λιγότερο, άλλος περισσότερο, το πετραδάκι τους σ’ αυτό που λέμε ελληνικό τραγούδι.\nΕρ: Υπάρχει όμως, νομίζω, και ένα θέμα μεγεθών. Θέλω να πω, βρίσκεις ότι ο Σαββόπουλος και ο Μικρούτσικος έχουν το δικό σου μπόι ή του Θεοδωράκη στο τραγούδι;\nAπ: Μπορεί να το αποκτήσουν. Μπορεί και να το ξεπεράσουν. Δεν το ξέρω. Εκείνο που ξέρω είναι πως και οι δυο λογαριάζονται μέσα μου σαν ισχυρές φυσιογνωμίες. Ο Σαββόπουλος έχει ήδη την ιστορία του. Και ο νεότατος στον χώρο Μικρούτσικος, αν προχωρήσει απερίσπαστος σ’ αυτή τη γραμμή από την οποία ξεκίνησε, μπορεί να πάει πολύ μακριά! Κι εκείνο που θέλω να τονίσω είναι ότι, βέβαια, υπάρχουν εποχές θετικές και αρνητικές. Αλλά και στην πιο αρνητική εποχή, μπορεί να βγει μια πρωτογενής φυσιογνωμία. Αρκεί να συνδεθεί αληθινά και όχι φυσιολογικά με τον χώρο. Όταν λέμε Ελλάς, παίρνουν την επιφάνεια, τη μόδα, το ντύσιμο. Για πόσους η έννοια Ελλάς μπορεί να είναι πνευματική έννοια, όπως ήταν στον Σεφέρη που τον περισσότερο καιρό ζούσε στο εξωτερικό;\nΚι ένα τελευταίο απόσπασμα:\nΕρ: Εντέλει ακουμπώντας πάνω στον Σαββόπουλο και τον Μικρούτσικο στον χώρο του τραγουδιού, βρίσκω ότι εσύ έχεις ελπίδες, διαπιστώνεις ότι κάτι τρέχει, κι αυτό που τρέχει είναι πολύ σημαντικό.\nΑπ: Βεβαίως… Αλλά πρέπει να ξέρεις ότι αυτός ο τόπος δεν είναι άμοιρος φυσιογνωμιών. Και δεν υπήρξε ποτέ άμοιρος φυσιογνωμιών. Και δεν θα υπάρξει άμοιρος φυσιογνωμιών. Εκείνο που λείπει απ’ αυτό τον τόπο είναι η ικανότητα να εκμεταλλεύεται τις φυσιογνωμίες του, που έρχονται σαν μετεωρίτες και ουδέποτε βρίσκουν ένα κλίμα για να καρπίσουν. Πάντα βγαίνουν σημαντικές προσωπικότητες. Αλλά δεν έχουμε στον τόπο μας το κλίμα εκείνο που θα τις βοηθήσει να καρπίσουν. Για να φέρουν μια αλλαγή στην παιδεία του τόπου, στην υπόσταση του τόπου. Ο τόπος παραμένει βαλκάνιος, όπως θα’ λεγε και ο φίλος μου ο Σαββόπουλος, ενώ οι φυσιογνωμίες του δεν αποκλείεται να έχουν παγκόσμια ακτινοβολία.\nΠηγή: Συνέντευξη του Μάνου Χατζιδάκι στο Λευτέρη Παπαδόπουλου στα «Νέα» στις 27 Μαρτίου 1978. Από το βιβλίο του Λευτέρη Παπαδόπουλου «Ζω από περιέργεια» (Εκδόσεις «Καστανιώτη» 2000)


Η Disney γυρνά την πλάτη στη Scarlett Johansson - Τέλος σε κάθε συνεργασία | Jenny.gr\nΗ Disney γυρνά την πλάτη στη Scarlett Johansson - Τέλος σε κάθε συνεργασία\nΗ υπόθεση Scarlett Johansson εναντίον Disney συνεχίζεται και, τώρα, οι ρόλοι αντιστρέφονται.\nΜετά τη μήνυση που έκανε η ηθοποιός, επειδή δεν τηρήθηκαν οι όροι του συμβολαίου για την ταινία Black Widow, η εταιρεία δέχθηκε τεράστια κριτική για τον τρόπο με τον οποίο χειρίστηκε την κατάσταση. Και τώρα, φαίνεται πως τέντωσε ακόμη περισσότερο το σκοινί, σταματώντας κάθε συνεργασία με τη Johansson.\nΌλα τα μελλοντικά τους projects που έχουν ήδη ανακοινωθεί, ακυρώθηκαν. Και κανείς δε γνωρίζει τι προβλέπεται για τη συνέχεια της «Μαύρης Χήρας» - θα δούμε, άραγε, ποτέ ξανά αυτόν το χαρακτήρα;\nΟ διευθυντής της Marvel, η οποία είναι θυγατρική της Disney, δήλωνε ενθουσιασμένος που θα έβλεπε τη Johansson να πρωταγωνιστεί στη δική της ταινία. «Ήταν η παραγωγός της ταινίας. Ήταν εκείνη που μας έφερε αυτήν την εξαιρετική σκηνοθέτιδα, την Cate Shortland, και είμαι ενθουσιασμένος για κάθε συνεργασία μαζί της, με οποιονδήποτε τρόπο, αν είμαστε τυχεροί», είχε πει στο Entertainment Tonight.\nΤώρα πια, τηρεί σιγή ιχθύος. Έχουν αλλάξει τα πάντα.\nΒέβαια, ούτε κι η ηθοποιός περίμενε να πάρουν αυτήν την τροπή τα πράγματα. Ενώ εκείνη υπέβαλε τη μήνυση και κατηγόρησε την Disney για αθέτηση του συμβολαίου, πίστευε ότι είχε το «πάνω χέρι». Η εταιρεία επέλεξε να την αγνοήσει, να της στερήσει τα έσοδα από το streaming της ταινίας στο Disney+ και να της γυρίσει για πάντα την πλάτη.\nSCARLET JOHANSSON DISNEY


Άγιος Κωνσταντίνος : Γιατί πολεμήθηκε; – dorida\nΆγιος Κωνσταντίνος : Γιατί πολεμήθηκε;\nΑπό doridanews\t Στις Μάιος 21, 2020\nΟ Άγιος Κωνσταντίνος γνωστός και ως Μέγας Κωνσταντίνος (Imperator Ceasar Clavdius Valerius Constantinus Augustus) εορτάζει στις 21 Μαΐου μαζί με την μητέρα του την Αγία Ελένη. Δυο μεγάλοι άγιοι της Ορθοδόξου Εκκλησίας μας και ταυτόχρονα δυο μεγάλοι Αυτοκράτορες. Ο Μέγας Κωνσταντίνος ήταν Ρωμαίος αυτοκράτορας και ιδρυτής της Βυζαντινής Αυτοκρατορίας.\nΈνας ύμνος στη Δωρίδα το νέο φύλλο στην μετά τον κορωνοϊό εποχή της εφημερίδας “Το Ευπάλιο”


Υγιεινά τρόφιμα για δραστικότητα στους άνδρες - EffectEro\nΗ βάση της σεξουαλικής υγείας και το κλειδί για τη διατήρηση της στυτικής λειτουργίας κάθε άνδρα είναι μια πλούσια και ισορροπημένη διατροφή.\nΈνα ποικίλο, σωστό και υγιεινό φαγητό για δραστικότητα είναι ιδιαίτερα σημαντικό στην εποχή μας, όταν οι κακές περιβαλλοντικές συνθήκες, ο πολυάσχολος ρυθμός ζωής, το συναισθηματικό και σωματικό στρες βλάπτουν συνεχώς την υγεία των ανδρών.\nΤι πρέπει να φάτε για να βελτιώσετε τη στυτική λειτουργία, ποιοι κανόνες πρέπει να ακολουθούνται; Αυτές οι ερωτήσεις τίθενται από πολλούς άνδρες, ειδικά από άτομα άνω των 30 ετών.\nΓια να μειωθεί ο κίνδυνος ανικανότητας και άλλων ουρογεννητικών νόσων, είναι απαραίτητο να εξαιρεθούν από τη διατροφή κονσερβοποιημένα τρόφιμα, καπνιστά λουκάνικα, ανθρακούχα ποτά, γλυκά πηγμένο γάλα για τυρί και γιαούρτια, έτοιμη μαγιονέζα και κέτσαπ, δηλαδή, οποιαδήποτε προϊόντα με μεγάλη διάρκεια ζωής και υψηλή περιεκτικότητα σε επιβλαβή πρόσθετα. Τροφή πλούσια σε συντηρητικά δεν περιέχει σχεδόν καθόλου θρεπτικά συστατικά και μπορεί να προκαλέσει σημαντική βλάβη στην υγεία των ανδρών.\nΗ δίαιτα για αύξηση της δραστικότητας απαγορεύει κατηγορηματικά οποιοδήποτε γρήγορο φαγητό. Δεν περιέχουν την απαιτούμενη ποσότητα ιχνοστοιχείων και βιταμινών, αλλά συμβάλλουν μόνο στην ταχεία αύξηση βάρους, η οποία επηρεάζει αρνητικά τη στυτική λειτουργία των ανδρών.\nΓια να διατηρήσουν ή να αυξήσουν τη σεξουαλική επιθυμία, οι άνδρες πρέπει να αποβάλλουν βιομηχανικά ζάχαρη από την καθημερινή τους διατροφή. Είναι καλύτερα να το αντικαταστήσετε με φυσικά σάκχαρα όπως αποξηραμένα φρούτα, μέλι και γλυκά φρούτα. Η κατανάλωση μεγάλων ποσοτήτων ζάχαρης συμβάλλει όχι μόνο στην ανάπτυξη της ανικανότητας, αλλά και των καρδιαγγειακών παθήσεων, του διαβήτη και ούτω καθεξής.\nΈνας άλλος διατροφικός κανόνας για την υγεία των ανδρών αφορά την πρόσληψη αλατιού. Μια μεγάλη ποσότητα νατρίου που περιέχεται σε αυτό δεν είναι καθόλου χρήσιμη για τη δραστικότητα και για ολόκληρο το σώμα. Είναι πιο χρήσιμο να αντικαθιστάτε αλάτι με φυσικά μπαχαρικά (κρεμμύδια, σκόρδο, βότανα) ή λίγη σάλτσα σόγιας.\nΠροκειμένου να διατηρηθεί η ισχύς όσο το δυνατόν περισσότερο, συνιστάται στους άνδρες να εγκαταλείψουν εντελώς ή να μειώσουν στην ελάχιστη κατανάλωση αλκοόλ. Όλα τα αλκοολούχα ποτά ξεπλένουν χρήσιμα ιχνοστοιχεία από το σώμα, επομένως, μια δίαιτα για ανικανότητα και το αλκοόλ για τους άνδρες είναι ασύμβατη.\nΒασικό φαγητό για την υγεία των ανδρών\nΤι είναι χρήσιμο για τη σεξουαλική ανικανότητα; Ο πρώτος κανόνας είναι ότι τα τρόφιμα πρέπει να ποικίλλουν και να παρέχουν την απαιτούμενη δόση θρεπτικών συστατικών, βιταμινών και ώθηση ενέργειας απαραίτητη για έναν ενεργό τρόπο ζωής. Ωστόσο, θα πρέπει να επιλέξετε τρόφιμα με ελάχιστη περιεκτικότητα σε θερμίδες και ζωικά λίπη.\nΤα τρόφιμα για δραστικότητα και γενική υγεία πρέπει να είναι πλούσια σε πρωτεΐνες και υγιείς υδατάνθρακες, αλλά φτωχά σε λίπη. Οι βιταμίνες A, E, C, καθώς και οι βιταμίνες της ομάδας Β έχουν ιδιαίτερη επίδραση στην ενίσχυση της ανδρικής δύναμης.\nΣτην καθημερινή του διατροφή, κάθε άνθρωπος πρέπει να περιλαμβάνει δημητριακά, λαχανικά που αυξάνουν τη σεξουαλική απόδοση, βότανα (σπανάκι, μαρούλι, μαϊντανό), μπαχαρικά (κύμινο, μέντα, θυμάρι, εστραγκόν, γλυκάνισο) και γαλακτοκομικά προϊόντα (γάλα, κεφίρ, τυρί cottage και γιαούρτι) ) . . . Όσον αφορά το κρέας, θα πρέπει επίσης να συμπεριλαμβάνεται στη διατροφή, αλλά μόνο ποικιλίες χαμηλών λιπαρών.\nΟι άνδρες μετά από 50 ετών πρέπει να μειώσουν την κατανάλωση κρέατος έως και 4 φορές την εβδομάδα, ενώ συνιστάται η αντικατάσταση ζωικών πρωτεϊνών με φυτικές πρωτεΐνες, εάν είναι δυνατόν.\nΤα πιο ευεργετικά λαχανικά για την τόνωση της στυτικής λειτουργίας είναι το σκόρδο και όλοι οι τύποι κρεμμυδιών.\nΤα καρότα θεωρούνται ότι δεν είναι λιγότερο χρήσιμα λαχανικά. Περιέχει υδατάνθρακες, πρωτεΐνες και βήτα-καροτένιο, τα οποία μετατρέπονται στο σώμα σε βιταμίνη Α. Όσον αφορά την περιεκτικότητα σε καροτένιο, τα καρότα ουσιαστικά δεν είναι κατώτερα από την κόκκινη πιπεριά και είναι σημαντικά μπροστά από άλλα λαχανικά.\nΕπιπλέον, περιέχει βιταμίνες Β1, Β2 και Β6, καθώς και μεγάλη ποσότητα ενζύμων και μετάλλων (ασβέστιο, κάλιο, μαγνήσιο, νάτριο, σίδηρο, ιώδιο και άλλα). Όλα αυτά τα συστατικά είναι πολύ χρήσιμα για το σώμα ως σύνολο και βοηθούν στην αύξηση της ισχύος.\nΓια την πρόληψη της σεξουαλικής ανικανότητας, συνιστάται στους άνδρες να καταναλώνουν 0, 5 kg φρούτων καθημερινά. Μην περιορίσετε τον εαυτό σας στα συνηθισμένα μήλα, τα πορτοκάλια, τα αβοκάντο και ειδικά τα λωτού, που προσφέρουν εξαιρετικά οφέλη για την υγεία.\nΤο τελευταίο περιέχει πολλές φυτικές ίνες, αντιοξειδωτικά και ιχνοστοιχεία, είναι επίσης πλούσιο σε βιταμίνες A, P, C, κάλιο, χαλκό, ιώδιο, μαγγάνιο και σίδηρο. Όλα αυτά έχουν ευεργετική επίδραση στην ανδρική δύναμη και ενισχύουν τη σεξουαλική επιθυμία.\nΦώσφορος και ψευδάργυρος\nΈνα άλλο σημαντικό στοιχείο για την υγεία των ανδρών είναι ο φώσφορος. Για να αυξήσετε τη ροή του αίματος στα πυελικά όργανα, θα πρέπει να συμπεριλάβετε στο μενού βλαστάρι σιτάρι, σουσάμι, κολοκύθα, κολοκύθια και ηλιόσπορους. Οι ντομάτες, τα τεύτλα, τα ραπανάκια και το λάχανο έχουν επίσης θετική επίδραση στην ανδρική αντοχή.\nΓια τη θεραπεία και την πρόληψη της στυτικής δυσλειτουργίας, η καθημερινή διατροφή των ανδρών πρέπει να περιέχει τρόφιμα με υψηλή περιεκτικότητα σε ψευδάργυρο, οπότε μην ξεχάσετε να τρώτε μήλα, μέλι, καστανό ρύζι, ξηρούς καρπούς, κρεμμύδια και σκόρδο.\nΕίναι σημαντικό να θυμάστε για τα θαλασσινά, περιέχουν μεγάλη ποσότητα ψευδαργύρου και είναι επίσης φυσικά αφροδισιακά που βοηθούν στην αύξηση της σεξουαλικής επιθυμίας. Για πολλούς ανθρώπους, το χαβιάρι και τα στρείδια θεωρούνται τα πιο χρήσιμα τρόφιμα για δραστικότητα. Από όλους τους τύπους ψαριών, είναι προτιμότερο να προτιμάτε το σκουμπρί ή το σολομό πλούσιο σε αμινοξέα.\nΚατά την προετοιμασία φαγητού, θυμηθείτε ότι τα πιο υγιεινά τρόφιμα είναι στον ατμό, βράζονται ή μαγειρεύονται. Κατά το τηγάνισμα, τα περισσότερα θρεπτικά συστατικά καταστρέφονται ανάλογα με τη διάρκεια της θερμικής επεξεργασίας.


13 Ιούλ 2013, 20:38 · Αρθρογράφοι · Αφηστε σχολιο\nΑν η Κυριακή ήταν τόσο ιερή και απαραβίαστη στα μαγαζιά, θα έπρεπε να είναι για όλους. Τι είναι ο μαγαζάτορας ή η ταμίας στο σούπερ μάρκετ, στις τουριστικές, παραθαλάσσιες και γενικώς, απομακρυσμένες περιφέρειες της χώρας; Χαζός; Κι ο Αθηναίος έξυπνος; Eμενα κάποτε, πριν από χρόνια, και επί χρόνια, στη Ραφήνα.\nΟλα μας τα ψώνια τα κάναμε Κυριακή – δουλεύαμε, μας βόλευε, γεμίζαμε ψυγεία και στο τσακίρ κέφι χτυπούσαμε και κανένα ρουχαλάκι, κανένα δωράκι, διότι πολλά εμπορικά άνοιγαν, αφού το επέτρεπε και ο «τουριστικός νόμος». Ανοιχτά τα μαγαζιά, τα μπακάλικα, τα φαρμακεία, τα κρεοπωλεία, τα ψαράδικα, η γειτονιά ζωντανή από ντόπιους. Πάντως, τουρίστες δεν είχαμε να ψωνίζουν ταγάρια και τσολιαδάκια!\nΘα μου πεις, πού θα αφήσω τα παιδιά κυριακάτικα; Ξέρω κι εγώ, μωρέ συντρόφισσα; Οπου τα αφήνω κι εγώ ή η αστυνομικίνα ή η ηθοποιός, η σερβιτόρα, η νοσοκόμα σε εφημερία, η κυρία στην ΕΒΓΑ της γειτονιάς ή εκείνη που δουλεύει στο φούρνο ή το περίπτερο.\nΚαιρός να το πάρουν απόφαση οι εμποροϋπάλληλοι ότι αυτό το πείσμα δεν οδηγεί πουθενά.\nΕπίσης, καθόλου δεν αντιλαμβάνομαι αυτό το «ναι μεν αλλά», να μην ανοίγουν δηλαδή τα πολυκαταστήματα, αλλά μόνο οι μικρές επιχειρήσεις. Δεν κατάλαβα, τροχονόμο θα μου βάλετε στο από πού θα ψωνίσω; Ή όλοι ή κανένας. Θα το σεβαστώ. Αλλά να συνεννοηθούμε – επιτέλους…\nΟσο για το επιχείρημα «γιατί να ανοίξουν τα μαγαζιά Κυριακές, εδώ ο κόσμος δεν έχει λεφτά να ψωνίσει τις καθημερινές», το θεωρώ τόσο κούφιο όσο και υποκριτικό: Το ζήτημα αυτό θα το ρυθμίσουν οι καταναλωτές από μόνοι τους αφού συμβουλευτούν τα πορτοφόλια τους – δεν χρειάζονται κανέναν πατερούλη να τους… προστατέψει από κυριακάτικες σπατάλες.\nΣυνιστώσα – συνιστώσα… όπως λέμε καρέτα – καρέτα. Είδος υπό εξαφάνιση, κι ο Αλέξης… μονάχους – μονάχους.\nΝα κλείσει η δημοτική αστυνομία. Δεν σβήνουν κλήσεις, δεν χαμπαριάζουν από κλάψες και πάντα εισπράττουν τα πρόστιμα με σύστημα και επιμονή. Εχουν χαλάσει την πιάτσα!


Τον νέο Διοικητή Πυροσβεστικών Υπηρεσιών Κεντρικής Μακεδονίας, Αρχιπύραρχο, Εμμανουήλ Τσολάκη, που τα τελευταία τέσσερα χρόνια υπηρέτησε στη Χαλκιδική, επικεφαλής της\nΠ.Υ. Πολυγύρου, τίμησε σήμερα ο Δήμος Πολυγύρου.\nΑπό την πλευρά του, ο νέος Διοικητής Κ.Μ. συγκινημένος ευχαρίστησε τον δήμαρχο και τόνισε ότι το Πυροσβεστικό Σώμα είναι και θα εξακολουθήσει να είναι στην υπηρεσία της κοινωνίας σε καθημερινή βάση, όποτε αυτό κριθεί αναγκαίο. Υπογράμμισε ότι χάρη στη συνεργασία όλων η υπηρεσία του αντιμετώπισε άμεσα και με αποτελεσματικότητα όλα τα συμβάντα τα προηγούμενα τέσσερα χρόνια. Κατέληξε λέγοντας ότι η τιμητική αυ τή διάκριση ανήκει σε όλους τους εργαζομένους του πυροσβεστικού σώματος στη Χαλκιδικής, που υπηρετούν τον πολίτη με αυταπάρνηση και αυτοθυσία και με τη σειρά του απένειμε πλακέτα εκ μέρους της πυροσβεστικής στον Δήμαρχο, Αστέριο Ζωγράφο.\nΣτέλιος Βαλιάνος: Δήλωση για το Άρης Παλαιοχωριου -Ηρακλής\nΦΩΤΑΦΩΓΗΣΗ ΧΡΙΣΤΟΥΓΕΝΝΙΑΤΙΚΟΥ ΔΕΝΤΡΟΥ ΣΤΗΝ ΠΑΛΑΙΟΧΩΡΑ\nΑστέριος Ζωγράφος: Φράγμα Χαβρία.\nΧορωδιακή συνάντηση με Μελωδίες των Χριστουγέννων


Χαμός στα ερτζιανά της Λάρισας... - Onsports.gr\nΜανώλης Καλουδάς\t08 Φεβρουαρίου 2011, 15:47\nΧαμός στα ερτζιανά της Λάρισας...\nΧαμός γίνεται στα ερτζιανά της Λάρισας και του Βόλου, με αφορμή τον κυριακάτικο αγώνα ανάμεσα στην ΑΕΛ και τον Ολυμπιακό Βόλου.\nΠρώτο θέμα συζήτησης σε όλες τις αθλητικές – και όχι μόνο - εκπομπές της Θεσσαλίας δεν είναι άλλο από την παρουσία του Αχιλλέα Μπέου στο «AEL FC ARENA». Οι οπαδοί της ομάδας της Λάρισας χαρακτηρίζουν με διάφορους τρόπους τον μεγαλομέτοχο της ΠΑΕ Ολυμπιακός Βόλου, λόγω της πρόσφατης ανακοίνωσης που εξέδωσαν οι «ερυθρόλευκοι».\nΥπενθυμίζουμε ότι σε αυτή αναφέρεται μεταξύ άλλων ότι η ΑΕΛ παλεύει για την παραμονή και γι’ αυτόν ακριβώς το λόγο θα πρέπει οι οπαδοί του Ολυμπιακού να μην απαντούν στις προκλήσεις. Αξίζει να σημειωθεί, όμως, ότι ουδεμία πρόκληση έχει σημειωθεί, τουλάχιστον μέχρι το μεσημέρι της Τρίτης, από την πλευρά της ΑΕΛ. Το τι θα γίνει αύριο, κανείς δεν μπορεί να γνωρίζει...\nΠάντως τον δικό τους τόνο στο AEL FC Arena αναμένεται να δώσουν οι Monsters, οι οποίοι έχουν ετοιμάσει ένα ειδικό πανό για τους Μαρινάκη και Μπέο.


Δεν υπάρχουν αντίο στο δρόμο μας... (vid) | SDNA\nΈνα βίντεο, μια επίσημη αγαπημένη, τρεις σπουδαίοι άντρες. Οι μεγάλες στιγμές και τα «αντίο» των Διαμαντίδη, Παπαλουκά, Σπανούλη, στην οθόνη του SDNA!\n«Ποιος είναι ο καλύτερος γκαρντ της τελευταίας 15ετιας»; Μία ερώτηση, πολλές πιθανές απαντήσεις, αλλά ο, τι κι αν συμβεί κανείς δεν μπορεί να αφήσει εκτός λίστας απαντήσεων κάποιον από τους τρεις σπουδαιότερους, σύγχρονους περιφερειακούς του ελληνικού μπάσκετ.\nΜε την ανακοίνωση της αποχώρησης του Βασίλη Σπανούλη από την Εθνική ομάδα, και οι τρεις «σωματοφύλακες» της επίσημης αγαπημένης έχουν πια αποσυρθεί κάνοντας χώρο για την επόμενη, πολλά υποσχόμενη γενιά. Μέχρι την ανάδειξη αυτής και με πρόσφατες τις υπέροχες, «γαλανόλευκες» αναμνήσεις, το SDNA δημιούργησε ένα βίντεο-αφιέρωμα στην τριάδα που πρωταγωνίστησε στις τελευταίες ελληνικές επιτυχίες σε διεθνές επίπεδο. Διαμαντίδης, Παπαλουκάς, Σπανούλης πρωταγωνίστησαν στο χρυσό του Βελιγραδίου και στο... έπος της Σαϊτάμα, ενώ ο «Kill Bill» ήταν παρών και στο χάλκινο του Κατοβίτσε.\nΔεν υπάρχουν «αντίο», οι αναμνήσεις είναι τόσο έντονες που δεν... σβήνουν με τίποτα και όλοι οι Ελληνες είναι περήφανοι που είδαν την εν λόγω τριάδα να συνυπάρχει στην περιφέρεια, πάντα παρέα με άλλους σπουδαίους παίκτες, όπως ο Νίκος Ζήσης και ο Νίκος Χατζηβρέττας.\nΤο ελληνικό μπάσκετ στα καλύτερά του!


adidas 3-Stripes Hoodie - Ροζ | adidas Ελλάδα\nΤο μοντέλο είναι 161 εκ. και φοράει μέγεθος 152. Περίμετρος στήθους 73 εκ. και περίμετρος μέσης 58 εκ..\nΕφαρμοστή φλις ζακέτα για κάθε μέρα.\nΑυτή η ζακέτα με κουκούλα χαρίζει ζεστασιά στις outdoor προπονήσεις σου. Είναι κατασκευασμένη από μαλακό βαμβάκι και φλις, σε γραμμή που αγκαλιάζει το σώμα. Οι μανσέτες και το τελείωμα με rib ύφανση προσφέρουν σταθερή εφαρμογή, ενώ οι τσέπες καγκουρό κρατούν τα χέρια σου ζεστά. Οι τρεις κλασικές ρίγες της adidas βάζουν την τελική αθλητική πινελιά.\nΤσέπη καγκουρό. Φερμουάρ σε όλο το μήκος. Rib τελείωμα\nΧρώμα προϊόντος: Real Pink / White\nΚωδικός προϊόντος: EH6118


Τυρόψωμο με ζαμπόν - Ντίνα Νικολάου\nHome/Recipes/Τυρόψωμο με ζαμπόν\nBrunchΜεζέδες & ΟρεκτικάΨωμιά - Ζύμες - Κέικ\nAuthor: dina nikolaou Cooking Method: Φούρνος Cuisine: Ελληνική Courses: Brunch, Μεζέδες & Ορεκτικά, Ψωμιά - Ζύμες - Κέικ Recipe Keys: R regato γ γαλοπουλα ζ ζαμπον τ τυρι\nPrep Time 30 min Cook Time 1 hour Total Time 1 hr 30 mins Servings: 8\nΠροθερμαίνω το φούρνο στους 180°C. Ντύνω με λαδόκολλα το εσωτερικό από 2 μέτριες μακρόστενες φόρμες για κέικ.\nΣε ένα μεγάλο μπολ (ή στον κάδο του μίξερ πάγκου) κοσκινίζω το αλεύρι και προσθέτω το μπέικιν πάουντερ, την πάπρικα και το αλάτι. Προσθέτω το βούτυρο και τρίβω με τα χέρια (ή με το εξάρτημα «γάντζος» του μίξερ), μέχρι το αλεύρι να μοιάζω με ψίχουλα.\nΠροσθέτω το regato, το ζαμπόν, το γάλα και τα αυγά και ανακατεύω καλά για 3 - 4 λεπτά (ή ζυμώνω με το μίξερ), μέχρι να φτιάξω ένα αρκετά σφικτό μείγμα (μοιάζει περισσότερο με πηκτό μείγμα για κέικ παρά με ζύμη ψωμιού).\nΤο μοιράζω στις δύο φόρμες και ισιώνω τις επιφάνειές τους με τη ράχη ενός κουταλιού. Βάζω τις φόρμες στο μεσαίο ράφι του φούρνου και ψήνω τα τυρόψωμα για περίπου 1 ώρα, μέχρι να φουσκώσουν καλά και να χρυσίσει η επιφάνειά τους.\nΤα βγάζω από τις φόρμες και τα αφήνω να κρυώσουν καλά σε μια σχάρα. Τα κόβω σε χονδρές φέτες και τα σερβίρω.\nKeywords: τυρόψωμο με ζαμπόν\nFile under regatoγαλοπουλαζαμποντυριτυροψωμο\nα αφρατη τ τυροπιτα\nM méditerranéen P pizza ε ελιες Καλαμων ζ ζυμη πατατας κ καππαρη κ κασερι μ μεσογειακη π πατατα π πεστο βασιλικου π πιπερια Φλωρινης π πιτσα φ φετα\nΠίτσα μεσογειακή με βάση από ζύμη πατάτας


February Review (λέμε τώρα) [Pt.1] | nO fUtUrE wItHoUt MusiC\n← The Big Pink – Future This [4AD, 2012]\nFebruary Review (λέμε τώρα) [Pt.2] →\nΌταν ετοιμάζεις τρία post ταυτόχρονα, από τα οποία δεν υπάρχει για κανένα βεβαιότητα δημοσίευσης, τότε επιλέγεις την εναλλάκτική της ανασκόπησης, ξερνάς έναν τόνο πληροφορίας και καθάρισες…\nΚάπου εκεί ξεκίνησα να γράφω, μιαμιση μέρα πίσω. Ξεκινάς να γράφεις, γράφεις, γράφεις, τελειωμό δεν έχει, τριάντα δίσκους μάζεψες, πως θα τους χειριστείς τώρα αισιόδοξε κουμπούρα; Ούτε έτσι βγαίνει άκρη. Πρέπει να βγει όμως, μη μείνει κι απωθημένο. Πρώτος μέρος. Να δουμε, θα υπάρξει δεύτερο;\n‣ Nada Surf – The Stars Are Indifferent To Astronomy [Barsuk Records, City Slang] // Δε θέλω να ακούω πλεον παλιές μουσικές από παλαιούς μουσικούς (κοίτα να δεις που έγιναν κι οι Nada Surf παλαιοί). Προτιμώ είτε νέες μουσικές από παλαιούς μουσικούς είτε παλαιές μουσικές από νέους μουσικούς. Στο ρελαντί το γράψανε. // Selected track: When I Was Young\n‣ Of Montreal – Paralytic Stalks [Polyvinyl Records] // Ρε φίλε με ενοχλεί λίγο που πρέπει και γι’αυτή τη μπάντα (που σημειωτέον έχει παίξει ένα από τα πιο αγαπημένα μου κομμάτια) να γράψω παρόμοια αδιάφορα σχόλια όπως για τους αγαπητούς Nada Surf. Τον άκουσα μια, τον άκουσα δυο, τον άκουσα τρεις, την άκουσα μηδέν. Οι γαμημένες οι εταιρείες φταίνε (πάντα) που τους βάζουν με το ζόρι να κυκλοφορούν τέτοια. Προσοχή, δεν πρόκειται περί μουσικού αίσχους. Απλώς διαδικαστικό… // Selected track: Ye, Renew the Plaintiff\n‣ Cate Le Bon – Cyrk [The Control Group] // Όπως λεει κι ή ίδια η Cate: “Early experiences with a string of pet deaths had a profound lasting effect on me”. Με τίτλους όπως Julia και Greta, που μάλλον παραπέμπουν σε ονόματα σκύλων, ίσως και να βρήκες το σάουντρακ που χρειάζεσαι. Τώρα γιατί μου ήρθε η Κατερίνα Σνάιντερ στο μυαλό, αυτό είναι άλλο θέμα. Το δισκάκι δεν είναι κακό πάντως. // Selected track: Fold The Cloth\n‣ A Place to Bury Strangers – Onwards to the Wall EP [Μute] // Μετά σχεδόν τρία χρόνια απουσίας επέστρεψαν με πεντατάχυτο EP. Γαμάει, θέλω κι άλλο… // Selected tracks: Onwards to the Wall, I Lost You\n‣ The Ducky Boys – Chasing the Ghost [Sailor’s Grave Records]// Punk τριο από τη Βοστώνη που να σου πω την αλήθεια το μπέρδεψα με τους Ducky Boyz. Μήπως γιατί είναι κι αυτοί τριο; Τριολέ τριαλαριλαρό… // Selected track: Cure Me (άκου το στο λινκ του αλμπουμ, έχει bandcamp από κάτω)\n‣ Escort – Escort [Escort Records] // Λίγο χλωμό το βλέπω να την έβγαζε μόνο από τις πωλήσεις των δίσκων της τούτη η 17μελής (!!!) μπάντα. Ναι ξέρω, υπέροχη ευκαιρία να κοτσάρεις σχόλιο για οικογένεια Χωραφά κι άλλα τέτοια γρεκίστικα. Άσχετο, όμως έχεις παρατηρήσει την κατακόρυφη αύξηση στον αριθμό των γεννηθέντων διδύμων (και τριδύμων, κοκ) τα τελευταία χρόνια; Γαμημένη τεχνητή γονιμοποίηση. Όσο για το δισκάκι, θα καταλάβεις καλύτερα αν ακούσεις το Selected track: Cocaine Blues\n‣ Tennis – Young And Old [Fat Possum Records] // Ήταν περυσι ένα δισκάκι που το λέγανε Cape Dory, άγουρο και ανώριμο. Ένα χρόνο μετά, το κεηπ ντόρυ μεγάλωσε κι έγινε γιανγκ εντ ολντ. Ναι, κάτι τέτοιο, στο μεταίχμιο, καλά τα λέει ο Indie Sessions: “Η μανία των Tennis να κυκλοφορούν καλοκαιρινό δισκάκι μες το καταχείμωνο συνεχίζεται. Και εξηγείται κάπως. Γράφουν το καλοκαίρι και δημοσιεύουν το χειμώνα”. Αφού είναι ταξιδιάρικο το ζεύγος, τί να κάνουμε; Προσωπικά δεν την άκουσα (πάλι) με το δισκάκι. Δεν εξηγείται αλλιώς, ή είμαι μεγάλο ξενερωτάκι ή αδυνατώ να συμπασχω με την ταξιδιάρικη (στην κυριολεξία κι όχι μουσικά) pop των τέννις..Ας είναι, καλό ταξίδι. // Selected track: Petition (μόνο εδώ το βρήκα, μπορείς να μου εξηγήσεις γιατί μου θυμίζειτο Nothing Can Stop Us; )\n‣ mind.in.a.box – Revelations [Metropolis Records] // Βιεννέζικο ΕΒΜ/futurepop ντουέτο δεκαετούς διάρκειας που με κάνει να αναρωτιέμαι: α) πως είναι δυνατό να πέφτω ακόμα πάνω σε τέτοιες μουσικές, 2) πως είναι δυνατό να μην έχω ακόμα πρόβλημα να τις ακούω; Για τους πυροβολημένους του είδους. // Selected track: Remember\n‣ Mark Lanegan Band – Blues Funeral [4AD] // Ρε το μπούστη το Lanegan μ’εφτιαξε πάλι. Να μου το θυμηθείς, λάθος και ιεροσυλία που τον βάζω σε αυτό το ποστ παρέα με τους υπόλοιπους. Για να μη διαμαρτυρηθεί ο Vini, ξέρεις (βλ. παρακάτω). // Selected track: The Gravedigger’s Song, Bleedin Muddy Water, St Louis Elegy, Riot In My House, [δε μπόρεσα να τα βρω, έχει αρχίσει για τα καλά ο κοσμικός διαδικτυακός τσαμπουκάς. Βρες τον δίσκο και άκου τον. Να εδώ κάτι μπορεί να βρεις.]\n‣ Lana Del Rey – Born to Die [Interscope, Polydor, Stranger, άσε μας] // Όχι αλήθεια τί θες να γράψω τώρα γι’άυτό; Όταν σε ζμπρώχνει όλο το Μπλογκιστάν, όταν σου χουν κοτσάρει τους καλύτερους παραγωγούς της πιάτσας, όταν η φωνή σου έχει τη βραχνάδα που χρειάζεται… Νομίζω κάποιοι βιάστηκαν να το κατατάξουν στο ιντυ/ολτερνατιβ το κορίτσι ενώ είναι εμφανές το μεηνστρημ του πράματος. Έυπεπτος όσο ένα αγγούρι. ΥΓ Σιχαίνομαι τους στίχους: “Money is the anthem, Of success. So before we go out, What’s your address?” στο ξεκίνημα του “”National Anthem”. Όσο κι αν νιαουρίζεις Lana χέσε μας με το ανθεμ οφ σαξές. ΥΓ2 Η γατούλα του ίντυ υπάρχει ήδη, Zooey ονομάζεται και είναι και χολυγουντιανή αστέρας ναούμε. Τι τι θέλαμε κι άλλη; ΥΓ3 Ναι ναι ξεκάθαρα στης σεξουαλικότητας τις ορέξεις αφεθήκαμε. ΥΓ4 Και κάτι τελευταίο, για σένα που φοβάσαι να πεις ανοιχτά πως σου αρέσει, που φοβάσαι να σε νομίσουν απλοϊκό, εσένα που έχεις ακούσει ΤΟΣΑ και ΤΟΣΑ. Ρε μην τους αφήνεις να σου γαμάνε τον τρόπο με τον οποίο μπαίνει η μουσική στον εγκέφαλό σου. Εννοώ όταν στον στουμπώνουν με άσχετα μ’αυτήν ζητήματα. Όλοι έχουν τον Τιτανικό τους άλλωστε. // Selected track: Summertime Sadness\n‣ The Durutti Column – Chronicle [Kooky Records] // Όχι πες μου, τί περιμένεις να ακούσεις βλέποντας Durutti (κι οχί Durruti) Column; Ή βλέποντας την ξερακιανή, σχεδόν πρεζάκικη, σιλουέτα του Vini Reilly; Μην απαντάς, ρητορικό ήταν. Τhe Durutti Column, μια από τις τελευταίες φάλαγγες ελπίδας ότι ο έρωτας δε θα πεθάνει ποτέ, όσο και να μεγαλώνεις, θα υπάρχει έστω μια τελειωμένη νότα να σε βασανίζει. Ίσως και να σε κάνει να αναρωτιέσαι… Χεστα όλα, χέσε την ιστορία, τη Factory, to Madchester, χέστα όλα. Άσε με, σταματώ, τί άλλο να πω ρε; // Selected track: Accord, Friends, Emptyness\n‣ Lindstrøm – Six Cups of Rebel [Feedelity] // Αυτός ο τύπος με μπέρδεψε σε σημείο τέτοιο που να πιστέψω ότι ο δίσκος είναι από τους χειρότερους που έχω ακούσει τελευταία. Ας συνεχίσω λοιπόν να αναπαύομαι στις δάφνες του έπους του “Where you go I go too”, που με την ταχύτητα που κινείται πλεον η μουσική, είναι μουσειακής αξίας. // Selected track: De Javu\nThis entry was posted in New Release, Uhmmmm and tagged A Place to Bury Strangers, Cate Le Bon, Escort, Lana Del Rey, Lindstrøm, Mark Lanegan Band, mind.in.a.box, Nada Surf, Of Montreal, Tennis, The Ducky Boys, The Durutti Column. Bookmark the permalink.


ΑΚΑΔΗΜΟΣ (Ιπποκράτους 17 και Ακαδημίας, τηλ. 010-3625.119 - 010-3603.835) «Το μυστικό της κοντέσσας Βαλέραινας» του Γρ.Ξενόπουλου\nΑΛΑΜΠΡΑ (Στουρνάρη 53 και Πατησίων, τηλ 010-5227.497) Αργεί\nΑΛΕΚΤΟΝ (Σφακτηρίας 23, Κεραμικός, τηλ. 010-3464.635, 010-3422.001) «Θέσπις» του Κωνσταντίνου Μπούρα (5-10 Απριλίου)\nΑΜΦΙ-ΘΕΑΤΡΟ (Αδριανού 111, Πλάκα, τηλ. 010-3233.644) Αργεί\nΑΝΟΙΧΤΟ (Κάλβου 70 και Γκύζη, τηλ. 010-6545.749) Αργεί\nΑΠΛΟ ΘΕΑΤΡΟ (Χαρ. Τρικούπη 4 - πίσω από το Πάντειο Πανεπιστήμιο, τηλ. 010-9229.605 - 010-9246.991) «Η επέτειός μας» του Χάρολντ Πίντερ (μέχρι 31/3)\nΑΠΟ ΜΗΧΑΝΗΣ (Ακαδήμου 13, Μεταξουργείο, τηλ. 010-5231.131) «Οι σιδεράδες» του Μίλος Νίκολιτς\nΒΑΦΕΙΟ (Αγ. Ορους 16 και Κωνσταντινουπόλεως, Βοτανικός, τηλ. 010-3424.212) «ΓΥΠΕΘΕ» σε κείμενα Καρλ Βάλεντιν και κάθε Σάβ. - Κυρ: «Η αύξηση» του Ζορζ Πέρεκ.\nΔΑΝΔΟΥΛΑΚΗ (Αγ. Μελετίου 61α, τηλ. 010-8640.414 - 010-8640.452) Αργεί\nΕΘΝΙΚΟ ΘΕΑΤΡΟ (Αγ. Κωνσταντίνου 22 - 24, τηλ. 010-5223.242 - 010-5233.322) ΚΕΝΤΡΙΚΗ ΣΚΗΝΗ: Αργεί. ΝΕΑ ΣΚΗΝΗ: «Οι ξένοι» του Παναγιώτη Μέντη. ΠΕΙΡΑΜΑΤΙΚΗ ΣΚΗΝΗ: «Αγάπης αγώνας άγονος» του Σαίξπηρ\nΕΛΕΥΘΕΡΗ ΕΚΦΡΑΣΗ (Λέσβου 8, Κυψέλη, τηλ. 010-8645.400, 010-8647.003) «Σονάτα του Σεληνόφωτος» - «Αίας» του Γιάννη Ρίτσου\nΕΜΠΡΟΣ (Ρήγα Παλαμήδη 2, Ψυρρή, τηλ. 010-3238.990) «Στην εξοχή» του Μάρτιν Κριμπ (μέχρι 7/4)\nΠΕΙΡΑΙΩΣ 131 (Πειραιώς 131, Γκάζι, τηλ. 010-3450.922) Αργεί\nΤΕΧΝΟΧΩΡΟΣ (Μαυρομιχάλη 161, τηλ. 010-6420.522) Αργεί\nΦΟΥΡΝΟΣ (Μαυρομιχάλη 168, τηλ. 010-6460.748 - 010-6420.451) «Water-μέλλον» και «Αγάπη από εφτά κούκλες» του Πολ Γκάλικο\nΧΟΡΟΡΟΕΣ (Ιάκχου 14, Γκάζι, τηλ. 010-3479.426) «Δον Κιχώτες»\nΒΑΣΙΛΙΚΟ ΘΕΑΤΡΟ (Πλατεία Λευκού Πύργου, τηλ. 0310.251.182) Το ΚΘΒΕ με το έργο του Γιώργου Σκαμπαρδώνη «Γερνάω επιτυχώς» σε σκηνοθεσία Σωτήρη Χατζάκη. Παραστάσεις: Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 μ.μ. και 9 μ.μ. και Κυριακή στις 7 μ.μ.\nΕΤΑΙΡΕΙΑ ΜΑΚΕΔΟΝΙΚΩΝ ΣΠΟΥΔΩΝ (Εθνικής Αμύνης 2, τηλ. 0310.223.785) Το ΚΘΒΕ με το έργο του Μιχαήλ Μπρεφόρ «Γλυκιά μου Ιρμα» σε σκηνοθεσία Πέρη Μιχαηλίδη. Παραστάσεις: Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 μ.μ. και 9 μ.μ. και Κυριακή στις 7 μ.μ.\nΘΕΑΤΡΟ ΜΟΝΗΣ ΛΑΖΑΡΙΣΤΩΝ (Κολοκοτρώνη 25-27 Σταυρούπολη, τηλ. 0310.652.020) Σκηνή «Σωκράτης Καραντινός». Το ΚΘΒΕ με το έργο του Μιχαήλ Μπουλγκάκοφ «Φυγή» σε σκηνοθεσία Νικίτα Μιλιβόγιεβιτς. Παραστάσεις: Τετάρτη στις 7 μ.μ., Πέμπτη και Παρασκευή στις 9 μ.μ., Σάββατο στις 6 μ.μ. και 9 μ.μ. και Κυριακή στις 7 μ.μ.\nΔΗΜΟΤΙΚΟ ΘΕΑΤΡΟ ΑΝΕΤΟΝ (Παρασκευοπούλου 42, τηλ. 0310.869.869) Το έργο του Παναγιώτη Μέντη «La Cumparsita» σε σκηνοθεσία Θανάση Παπαγεωργίου. Παίζουν: Λήδα Πρωτοψάλτη, Θανάσης Παπαγεωργίου, Βαγγέλης Ψωμάς, Ειρήνη Ράπτη. Παραστάσεις: Από Τρίτη έως Παρασκευή στις 9.30 μ.μ., Σάββατο (λαϊκή απογευματινή) στις 6.30 μ.μ. και 9.30 μ.μ. και Κυριακή στις 8 μ.μ.\nΑΡΙΣΤΟΤΕΛΕΙΟΝ (Εθνικής Αμύνης 2, τηλ. 0310.262.051 & 0310.270.073) «Τα παιδιά ενός κατώτερου θεού» με τους: Γιάννη Βούρο, Πέγκυ Τρικαλιώτη, Τιτίκα Βλαχοπούλου, Θεόδωρο Εξαρχο, Λουκία Στεργίου, Ναταλία Μίγκου, Αρη Πρωτόπαππα. Παραστάσεις από Τρίτη έως Παρασκευή στις 9.15 μ.μ., Σάββατο 6.15 μ.μ. & 9.15 μ.μ., Κυριακή 8.15 μ.μ.\nΑΠΟΘΗΚΗ Νο 10 ΟΛΘ (τηλ.: 0310.428.761) THANG LONG WATER PUPPET THEATRE - Βιετναμέζικες μαριονέτες νερού. Παραστάσεις 5, 6, 7, 12, 13 και 14 Απρίλη στις 12.00 μ. και 20.00. Προπώληση εισιτηρίων βιβλιοπωλεία ΙΑΝΟΣ.\nΑΧΙΛΛΕΙΟΝ (Αγ. Δημητρίου 115, τηλ. 0310.203.973) Το έργο των Θανάση Παπαθανασίου - Μιχάλη Ρέππα «Δυόμισι φόνοι και ένα μπουλντόγκ» σε σκηνοθεσία Θ. Παπαθανασίου, Μ. Ρέππα. Πρωταγωνιστούν: Αλέξανδρος Αντωνόπουλος, Μιχάλης Ρέππας, Σπύρος Καλογήρου, Ελισάβετ Κωνσταντινίδου, Βάσω Γουλιελμάκη, Φωτεινή Ντεμίρη και Πάνος Σταθακόπουλος. Παραστάσεις: Τρίτη, Πέμπτη και Παρασκευή στις 9.15 μ.μ. Τετάρτη λαϊκή απογευματινή στις 6.15 μ.μ. και 9.15 μ.μ., Σάββατο και Κυριακή στις 6.15 μ.μ. και 9.15 μ.μ.\nΑΜΑΛΙΑ (Αμαλίας 71, τηλ. 0310.821.483) Πειραματική Σκηνή της «Τέχνης». Φεστιβάλ «θεατρική άνοιξη» από αύριο έως Κυριακή 28 Απριλίου\nΕΓΝΑΤΙΑ (τηλ. 0310.225.172) Θίασος Κάτιας Δανδουλάκη «Προδοσία» του Χάρολντ Πίντερ. Σε σκηνοθεσία Σταμάτη Φασουλή. Παίζουν: Κάτια Δανδουλάκη, Σταύρος Ζαλμάς κ.ά. Παραστάσεις Τρίτη έως Παρασκευή στις 9.30 μ.μ., Σάββατο και Κυριακή στις 7 μ.μ. και 9.30 μ.μ.\nΣΤΟΥΝΤΙΟ ΝΕΜΕΣΗ (Δελφών 176, τηλ. 0310-326.230) Η ομάδα Νέμεση με το έργο του Λένου Χρηστίδη «Δυο θεοί» σε σκηνοθεσία και μουσική επιμέλεια Δημήτρη Παπαδόπουλου. Παραστάσεις: Παρασκευή, Σάββατο και Κυριακή στις 9.30 μ.μ.\nΘΕΑΤΡΟ ΤΕΧΝΗΣ ΑΚΤΙΣ ΑΕΛΙΟΥ (Χριστοπούλου 12 - Ιασονίδου, τηλ. 0310.229.249) Η ομάδα του θεάτρου με το έργο του Φ. Κάφκα «Η μεταμόρφωση» σε σκηνοθεσία Νίκου Σακαλίδη. Παραστάσεις: Πέμπτη έως Σάββατο στις 9.30 μ.μ. και Κυριακή στις 8.30 μ.μ.\nΘΕΑΤΡΟ ΘΕΣΣΑΛΟΝΙΚΗΣ (Θεαγένους Χαρίση & Αρχιμήδους, δίπλα στον «Ευκλείδη», τηλ. 0310.818.128) Το έργο του Μολιέρου «Μισάνθρωπος» σε σκηνοθεσία Μπάμπη Φορτωτήρα. Παραστάσεις από Τρίτη μέχρι Σάββατο στις 9.30 μ.μ. και Κυριακή στις 7 μ.μ.\nΘΕΑΤΡΟ ΣΟΦΟΥΛΗ (Τραπεζούντος 5 και Θ. Σοφούλη τηλ. 0310.424.321, 0310.424.925) Την κωμωδία του Μάρκο Καμολέτι «Να χαίρεσαι τα γενέθλιά σου» σε σκηνοθεσία Γιώργου Κιουρτσίδη. Παραστάσεις: Πέμπτη έως Σάββατο στις 9.15 μ.μ. και Κυριακή στις 8 μ.μ.\nΔΗΜΟΤΙΚΟ ΘΕΑΤΡΟ ΚΑΛΑΜΑΡΙΑΣ «ΜΕΛΙΝΑ ΜΕΡΚΟΥΡΗ» (Μεταμορφώσεως 7, τηλ. 0310-458.591-2). Το Νέο Θεατρικό Εργαστήρι Θεσσαλονίκης με το έργο του Γούντι Αλεν «Ωραίος και σέξι» σε σκηνοθεσία Διονύση Καλού. Παραστάσεις έως Κυριακή 14 Απριλίου. Τετάρτη έως Παρασκευή στις 9 μ.μ. Σάββατο στις 6 μ.μ. και 9 μ.μ. και Κυριακή στις 8 μ.μ.\nΣΤΟΥΝΤΙΟ ΠΑΡΑΘΛΑΣΗ (Κασσάνδρου 132, τηλ. 0310.216.567) Το θέατρο «Παράθλαση» με το έργο της Αγκάθα Κρίστι «Κάθε Παρασκευή κι ένα έγκλημα». Παράσταση κάθε Παρασκευή στις 9.30 μ.μ.\nΡΑΔΙΟ ΣΙΤΥ (τηλ. 0310-824.970 και 0310-819.153) Από 17/4 η επιθεώρηση «BIG SISTER - Η ΜΕΓΑΛΗ ΑΔΕΛΦΗ». Παίζουν: Μουστάκας, Τσάκωνας, Πάντζας, Σαπουντζάκη, Λεζές, Δόγκα, Ευρυπιώτης. Σκηνοθεσία: Μεταξόπουλος. Μουσική: Ζακ Ιακωβίδης. Παραστάσεις: 18.39 - 21.30.\nΘΕΑΤΡΟ ΑΥΛΑΙΑ (Κτίριο ΧΑΝΘ, τηλ. 0310-243.066) Η κουκλοθεατρική ομάδα «Χαρταετός» με το έργο της Λορεντάνα Ντοριάνι «Φαντοικολογία» σε σκηνοθεσία Τάνιας Κίτσου. Παραστάσεις: 13, 14, 21, 27 και 28 Απριλίου. Σάββατο στις 6 μ.μ. και Κυριακή στις 5 μ.μ.\nΘΕΑΤΡΟ ΟΔΟΣ (25ης Μαρτίου 32, τηλ. 0310.424.321) Η παιδική σκηνή του θεάτρου «Οδός» με το έργο της Καλλιόπης Παπαδάκη «Μόνοι στο σπίτι» σε σκηνοθεσία Αγάπιου Αγαπίου. Παίζουν: Κική Καραλιβάνου, Μαρίνος Καρπούζος, Λία Γιαννακού κ.ά. Παραστάσεις κάθε Σάββατο στις 6 μ.μ. και Κυριακή στις 11 π.μ. - Κυριακή στις 6 μ.μ. το παιδικό έργο «Ε! Λα... στο παραμύθι της» σε σκηνοθεσία Δάφνης Κοτσιάνη. Καθημερινές παραστάσεις για σχολεία\nΘΕΑΤΡΟ ΜΟΝΗΣ ΛΑΖΑΡΙΣΤΩΝ (Κολοκοτρώνη 25-27 Σταυρούπολη, τηλ. 0310.652.020) Η παιδική σκηνή του ΚΘΒΕ με το έργο του Μπράιαν Γουέι «Ο παπουτσωμένος γάτος» σε σκηνοθεσία Χρήστου Βαλαβανίδη. Παραστάσεις κάθε Κυριακή στις 11 π.μ. για το κοινό και καθημερινές για τα σχολεία\nΘΕΑΤΡΟ ΦΛΕΜΙΓΚ (Μισραχή 15, 0310.812.000) Παιδική Σκηνή: Κάθε Κυριακή στις 11.30 π.μ. κουκλοθέατρο, με το έργο της Καρίνας Ιωαννίδου «Το πονηρό κοράκι», σε σκηνοθεσία Γρηγόρη Μήττα\nΠΑΛΛΑΣ (Νίκης 73 - Λευκός Πύργος, τηλ 0310.278.515) Το Νέο Θέατρο Θεσσαλονίκης με το παιδικό έργο του Πασχάλη Τσαρούχα «Η αρπαγή της πριγκίπισσας Αιώρας». Παραστάσεις καθημερινές για σχολεία\nΒΑΣΙΛΙΚΟ ΘΕΑΤΡΟ (Πλατεία Λευκού Πύργου, τηλ. 0310-251.182) Σκηνή «Μελίνα Μερκούρη». Το ΚΘΒΕ με το εκπαιδευτικό πρόγραμμα «Σας έχουμε στην μπούκα!!!» με τις Αλεξάνδρα Μπουσουλέγκα, Χριστίνα Χατζηβασιλείου και Ράνια Υφαντίδου. Παραστάσεις: Τρίτη έως Παρασκευή στις 10.30 π.μ. για σχολεία και κάθε Κυριακή στις 11 π.μ. για μεμονωμένους θεατές.


19 Σεπτεμβρίου, 2020 2:58 μμ\nOn 12 Αυγούστου, 2020 12:56 πμ\n«Ερήμωσε» η Καλαμαριά από τα μεσάνυχτα λόγω των νέων μέτρων που επιβλήθηκαν στο σύνολο της ΠΕ Θεσσαλονίκης, για την αποφυγή διάδοσης του κορωνοϊού.\nΚαταστήματα εστίασης και διασκέδασης κατέβασαν ρολά στις 12, αφήνοντας την Καλαμαριά άδεια. Μάλιστα αρκετοί επιχειρηματίες ήδη τα μεσάνυχτα, είχαν μαζέψει τα τραπεζοκαθίσματα και είχαν κλείσει τα καταστήματά τους.\nΤόσο στον Πεζόδρομο Καλαμαριάς, όσο και στην Νικολάου Πλαστήρα (περιοχή Νέας Κρήνης), δυνάμεις της αστυνομίας έκαναν περιπολίες προκειμένου να διαπιστώσουν αν τα μέτρα τηρούνται και να δώσουν οδηγίες σε εργαζόμενους και πολίτες.\nΝα υπενθιμίσουμε ότι από τις 11/08 μέχρι 23/08 τα καταστήματα υγειονομικού ενδιαφέροντος (μπαρ-Εστιατόρια) θα μένουν κλειστά από τις 12 τα μεσάνυχτα μέχρι τις 7 το πρωί στις Περιφέρειες: Κρήτης, Αν. Μακεδονίας και Θράκης, στις περιφερειακές ενότητες Θεσσαλονίκης, Χαλκιδικής, Λάρισας, Κέρκυρας και στους δήμους Ρόδου, Ζακύνθου, Σαντορίνης, Μυκόνου, Πάρου, Αντιπάρου, Κω, Βόλου, Κατερίνης.\nPrev\tNext 1 της 4,945


Τα κινητά των εργαζομένων “κατάσχουν” εργοδότες κατά τη διάρκεια της εργασίας τους! | economico.gr\nΤα κινητά των εργαζομένων “κατάσχουν” εργοδότες κατά τη διάρκεια της εργασίας τους!\nΤο κινητό των εργαζομένων “κατάσχουν” εργοδότες στη Βρετανία κατά τη διάρκεια της εργασίας, προκειμένου, όπως επισημαίνουν, να αυξήσουν την αποδοτικότητά τους.\nΗ νέα αυτή “πολιτική” στον εργασιακό τομέα εξόργισε τα συνδικάτα και τους εργαζόμενους που προειδοποιούν ότι η τακτική αυτή παραβιάζει τα ανθρώπινα δικαιώματα.\nΠαράλληλα, σε πολλές εταιρείες οι προιστάμενοι λένε στους υφισταμένους τους να αφήνουν τις τηλεφωνικές τους συσκευές σε θυρίδες προτού καθίσουν στο γραφείο.\nΑπό την πλευρά τους, τα συνδικάτα προειδοποιούν για ένα «νέο μέτωπο τριβής» μεταξύ εργοδοτών και εργαζομένων, σύμφωνα με την βρετανική εφημερίδα «The Times».\nΔιευθυντής εταιρείας μάρκετινγκ, με έδρα το Δυτικό Γιορκσάιρ, πρόσφατα παραδέχτηκε ότι δεν προσλαμβάνει προσωπικό εάν δεν είναι σύμφωνο να παραδίδει το κινητό του εν ώρα εργασίας. Ο 48χρονος Τζέραλντ Σογκνέσι παραδέχεται ότι κάθε πρωί κατάσχει τα τηλέφωνα των υφισταμένων του και τους τα επιστρέφει το μεσημέρι, σε μια προσπάθεια να αυξηθεί η παραγωγικότητά τους.\nΠροηγούμενο άρθροΝέα δημοσκόπηση της Pulse: Προβλέπει νίκη της ΝΔ με 8 μονάδες διαφορά και αυτοδύναμη κυβέρνηση\nΕπόμενο άρθρο47% των ψηφοφόρων επιθυμούν κυβέρνηση Μητσοτάκη – Συγκροτείται νέα ισχυρή κοινωνική συμμαχία


ΔΙΑΛΕΞΗ ΤΟΥ ΑΓΓΕΛΟΥ ΣΥΡΙΓΟΥ ΣΤΙΣ 26/2 ΣΤΟ ΕΠΑΛ ΔΙΟΝΥΣΟΥ – Διονυσος POST\n«Τι συμβαίνει στην Ανατολική Μεσόγειο» θα προσπαθήσει να εξηγήσει στους δημότες Διονύσου ο καθηγητής Διεθνούς Δικαίου και Εξωτερικής Πολιτικής στο Πάντειο Πανεπιστήμιο Αγγελος Συρίγος την ερχόμενη Τετάρτη-26/2 στο ΕΠΑΛ «Ζήνων»-πρώην εκπαιδευτήριο Καργάκου (Λεωφόρος Σταμάτας 25 Α), στις 19.15 μμ.\nΣύμφωνα με σχετικό δελτίο Τύπου, «ο Άγγελος (Ευάγγελος) Συρίγος είναι Αναπληρωτής Καθηγητής Διεθνούς Δικαίου και Εξωτερικής Πολιτικής στο Πάντειο Πανεπιστήμιο. Γεννήθηκε στην Αθήνα το 1966 και είναι απόφοιτος της Νομικής Σχολής του Πανεπιστημίου Αθηνών και Διδάκτωρ Νομικής του Πανεπιστημίου του Μπρίστολ. Έχει εργασθεί στο Πανεπιστήμιο Κέμπριτζ (1993-94), για το Συμβούλιο της Ευρώπης, καθώς και ως δικηγόρος του Δικηγορικού Συλλόγου Αθηνών. Υπηρέτησε ως Γενικός Γραμματέας στο Υπουργείο Εσωτερικών, αρμόδιος για τη μετανάστευση και την ιθαγένεια (2012- 2015) και ως Ειδικός Γραμματέας στο Υπουργείο Εθνικής Παιδείας και Θρησκευμάτων (2007- 2009), αρμόδιος για τους ελληνόπαιδες εξωτερικού και τους μουσουλμανόπαιδες στη Θράκη.\nΈχει υπηρετήσει σε θέσεις ευθύνης για ζητήματα εξωτερικής πολιτικής μειονοτήτων, διαφάνειας και τηλεπικοινωνιών. Βραβεύτηκε το 1992 από την Ακαδημία Αθηνών για εργασία του σχετική με την οριοθέτηση της υφαλοκρηπίδας. Κατά τη διάρκεια της στρατιωτικής του θητείας τιμήθηκε με Έπαινο από το Δ’ Σώμα Στρατού στη Θράκη για υπηρεσίες προς τη μειονότητα της Θράκης και με Εύφημο Μνεία από το Γενικό Επιτελείο Στρατού για τη συνεισφορά του στη δημιουργία πομακικού-ελληνικού λεξικού. Έχει γράψει βιβλία για τις ελληνoτουρκικές σχέσεις, το Κυπριακό, τη Συμφωνία των Πρεσπών. Μιλά αγγλικά και γαλλικά. Εξελέγη για πρώτη φορά βουλευτής με τη Νέα Δημοκρατία στις 7 Ιουλίου 2019 στην Α΄ Αθηνών».


10 ταινίες που έχουν κρυφά μηνύματα αλλά δεν τα παρατήρησε κανείς | Τι λες τώρα;\nHome \_ ταινίες \_ 10 ταινίες που έχουν κρυφά μηνύματα αλλά δεν τα παρατήρησε κανείς\nEvdokia S 4 Οκτωβρίου, 2016 6:41 ΜΜ\nΌπως στην λογοτεχνία, οι ταινίες μερικές φορές περιλαμβάνουν σύνθετες ιδέες κρυμμένες βαθιά στις αφηγήσεις τους. Την πρώτη φορά που τις βλέπουμε ίσως δεν τις παρατηρούμε. Οι σεναριογράφοι και οι σκηνοθέτες συχνά στοχεύουν να κάνουν κάτι περισσότερο από μια φανταχτερή υπερπαραγωγή. Αντιθέτως, επιθυμούν να διερευνήσουν φιλοσοφικά, ιστορικά ή κοινωνικά ζητήματα.\nΔημιουργήσαμε μια συλλογή με τις καλύτερες ταινίες που έχουν βαθύτερα νοήματα και πιθανότατα δεν το είχατε προσέξει όταν τις πρωτοείδατε.\nInception: η δημιουργία μιας ταινίας\nΗ ταινία Inception είναι μια αλληγορία για τη δημιουργία μιας ταινίας. Κάθε μέλος της ομάδας έχει το δικό του ιδιαίτερο ρόλο που αντιστοιχεί σε εκείνη των μελών του συνεργείου ταινιών. O Έιμς (Τομ Χάρντι) είναι ο ηθοποιός που αλλάζει με ευκολία την εμφάνισή του. Η Αριάδνη (Έλεν Πέιτζ) γράφει τις σκηνές.\nΟ Σάιτο (Κεν Γουατανάμπε) είναι ο διευθυντής στούντιο που πληρώνει για το έργο. Ο Γιουσούφ (Ντίλιπ Ράο) είναι υπεύθυνος για τα ειδικά εφέ. Ο Άρθουρ (Τζοζεφ Γκόρντον-Λέβιτ) είναι ο καλλιτεχνικός διευθυντής που βοηθά να υλοποιηθούν οι ιδέες της ταινίας και ο Κομπ (Λεονάρντο Ντι Κάπριο) είναι ο σκηνοθέτης, ο μόνος άνθρωπος που ξέρει πως πρέπει να τελειώσουν τα πάντα. Σκοπός της ομάδας είναι να εμφυτεύσουν μια ιδέα στο μυαλό κάποιου. Σκεφτείτε το-δεν είναι αυτός ο πραγματικός σκοπός σε κάθε ταινία;\nThe Matrix: η θεωρία συνωμοσίας\nΗ ταινία The Matrix μπορεί να ερμηνευθεί με πολλούς διαφορετικούς τρόπους. Ξεχειλίζει από συμβολισμούς και μυστικά σημάδια, από την Αλίκη στη Χώρα των Θαυμάτων ως τα μυστικά σχέδια των Free Masons. Κάθε θεωρία απαιτεί μια λεπτομερή εξήγηση, έτσι περιοριστήκαμε σε μια από αυτές, την πιο μυστήρια και ενδιαφέρουσα. Σε ένα σημείο στην ταινία, βλέπουμε μια λήψη από το διαβατήριο του Neo. Οι παρατηρητικοί θεατές θα έχουν δει πως λήγει στις 11 Σεπτεμβρίου του 2001. Να θυμηθούμε πως η ταινία κυκλοφόρησε τον Μάρτιο του 1999. Είναι μια σύμπτωση ή συμβαίνει κάτι βαθύτερο εδώ; Αν είναι απόδειξη συνωμοσίας στην πραγματική ζωή, θα το αποφασίσετε εσείς.\nΟ λόγος της πρωτοφανούς δημοτικότητας του Spiderman είναι απλός. Κάθε ένας από εμάς έχει ζήσει μέσα από την ιστορία του Πίτερ Πάρκερ. Όχι με την κυριολεκτική έννοια ούτε με τον υπερβολικό και θεατρικό τρόπο που παρουσιάζεται στην οθόνη αλλά αλλιώς. Η ταινία δείχνει την «μεταμόρφωση» ενός εφήβου (μπορεί να θεωρηθεί ως αλληγορία για την εφηβεία). Ο ήρωας παρατηρεί σημαντικές σωματικές αλλαγές. Αρχικά, είναι φοβισμένος και οι συγγενείς του ανησυχούν πως του συμβαίνει κάτι. Ωστόσο, αντιμετωπίζει με τον δικό του αδέξιο τρόπο τις αλλαγές και μετά η ζωή του δεν θα είναι ποτέ ξανά η ίδια.\nX-Men: ο αγώνας για τα πολιτικά δικαιώματα\nΗ πρώτη έκδοση του X-Men που γράφτηκε τη δεκαετία του 1960, ήταν ουσιαστικά ένα αλληγορικό παραμύθι του αγώνα των πολιτικών δικαιωμάτων από ορισμένες μειονότητες του πληθυσμού. Αυτή η ιδέα είχε λιγότερη απήχηση από τη στιγμή που έγινε ταινία τη δεκαετία του 2000 αν και το ζήτημα των δικαιωμάτων των σεξουαλικών μειονοτήτων αποτελεί και πάλι θέμα σε μεγάλο βαθμό στην εποχή μας. Τα συνθήματα που εμφανίζονται στην ταινία είναι: «Πρέπει να σώσουμε τα παιδιά μας!» «Οι διαφορετικοί θα έχουν ίσα δικαιώματα με τους υπόλοιπους ανθρώπους!» και είναι άμεσα αναγνωρίσιμα σε όποιον έχει δώσει προσοχή σε τέτοιου είδους διαμάχες στην πραγματική ζωή.\nGroundhog Day: επίτευξη διαφωτισμού\nΘυμηθείτε την πλοκή: ο βασικός χαρακτήρας της ταινίας ζει την ίδια μέρα ξανά και ξανά μέχρι τη στιγμή που καταλαβαίνει τι συμβαίνει και καταφέρνει να σπάσει αυτό τον κύκλο. Αυτό θυμίζει τη φιλοσοφία του βουδισμού: με κάθε μέρα που περνά, όπως συμβαίνει με κάθε νέα ζωή, ένα άτομο έρχεται πιο κοντά στο Διαφωτισμό και τελικά επιτυγχάνει.\nΟ Άρχοντας των Δαχτυλιδιών: η δημιουργία ενός ολοκληρωτικού καθεστώτος\nΟ Άρχοντας των Δαχτυλιδιών είναι μια επική σειρά που μπορεί να ερμηνευθεί με μια απίστευτα μεγάλη ποικιλία από διάφορους τρόπους. Κάποιοι άνθρωποι βλέπουν μια άμεση αναφορά στα γεγονότα του Πρώτου Παγκοσμίου Πολέμου, άλλοι το συνδέουν με την ιστορία των σχέσεων μεταξύ δυτικού και ανατολικού πολιτισμού ενώ μερικοί άλλοι άνθρωποι βλέπουν σε αυτήν την ουσία των αρχαίων μύθων για το καλό και το κακό.\nΈνα από τα πιο ενδιαφέροντα στοιχεία της ιστορίας, ωστόσο, είναι το μάτι του Σάουρον που τα βλέπει όλα. Η ενσάρκωση του απόλυτου κακού βρίσκεται στην κορυφή ενός τεράστιου πύργου. Πολλοί έχουν δει έναν παραλληλισμό μεταξύ αυτής της εικόνας και του μασονικού συμβόλου του ματιού πάνω από μια πυραμίδα που μπορεί να δει κανείς στο δολάριο των ΗΠΑ, μαζί με την επιγραφή «μια νέα παγκόσμια τάξη». Παραλληλισμοί υπάρχουν επίσης στο βιβλίο 1894 του Τζορτζ Όργουελ για τον Μεγάλο αδερφό (Big Brother). Σε όλες τις περιπτώσεις, το μάτι συμβολίζει την ιδέα της δημιουργίας ενός ολοκληρωτικού συστήματος της κυβέρνησης, ενός που ιδρύθηκε με τον φόβο και τη βία.\nToy Story 3: το ολοκαύτωμα\nΜπορεί να ακούγεται περίεργο, αλλά πολλοί άνθρωποι έχουν δει έναν ισχυρό παραλληλισμό με το ολοκαύτωμα στην 3 ταινία της σειράς Toy Story. Σκεφτείτε την ιστορία: τα παιχνίδια δεν χρησιμοποιούνται πλέον από τον ιδιοκτήτη τους που μεγαλώνει και τοποθετούνται στην σοφίτα ενώ αργότερα καταλήγουν σε μια τάξη νηπιαγωγείου. Αυτή η νέα τοποθεσία για τα παιχνίδια μοιάζει με τα πραγματικά στρατόπεδα συγκέντρωσης με τον Χίτλερ να αντικαθιστά τον αρκούδο Lotso. Οι ήρωες της ιστορίας είναι παρόμοιοι με τους Εβραίους οι οποίοι κατάφεραν να διαφύγουν την αιχμαλωσία. Οι άνθρωποι που έχουν εκφράσει αυτή τη θεωρία υποστηρίζουν επίσης ότι η ταινία περιέχει μια αναφορά στην Άννα Φρανκ, της οποίας η οικογένεια προσπάθησε να κρυφτεί από τους Ναζί σε μια σοφίτα. Εκεί ήταν που είχαν τοποθετηθεί αρχικά τα παιχνίδια.\nΟ Μάγος του Οζ: λαϊκισμός\nΗ ιστορία αυτού του παιδιού είναι μια ακόμη που καταλήγει να είναι περίπλοκη κάτω από την επιφάνεια. Ο κίτρινος δρόμος με τα τούβλα είναι μια άμεση αναφορά στο χρυσό πρότυπο, ενώ οι ήρωες της ταινίας περιλαμβάνουν φτωχούς αγρότες και έναν μάγο (μια εξουσία που υπόσχεται πολλά, αλλά δεν κάνει τίποτα). Το Emerald City και οι κύριοί του συμβολίζουν την παραπλανητική αξία των πράσινων δολαρίων. Αυτό μπορεί να ακούγεται σαν μια σκηνοθετημένη θεωρία αλλά δύσκολα αρνείται κανείς πως η ταινία περιέχει μια ολόκληρη σειρά από αναφορές. Είναι τόσες πολλές που στην πραγματικότητα έχουν διεξαχθεί πολλές έρευνες.\nGame of Thrones: Ο Πόλεμος των Ρόδων\nΟ συγγραφέας του Game of Thrones στο οποίο βασίζεται η σειρά έχει επιβεβαιώσει ότι η έμπνευσή του ήταν η σύγκρουση μεταξύ της πόλης Γιορκ και του Λάνκαστερ τον 15ο αιώνα στην Αγγλία. Σήμερα η σύγκρουση αυτή είναι γνωστή ως Πόλεμος των Ρόδων. Κατά τη διάρκεια του πολέμου, που διήρκεσε 30 χρόνια, ο αγγλικός θρόνος άλλαξε χέρια έξι φορές. Οι πρωταγωνιστές ήταν έτοιμοι να κάνουν ό, τι χρειαστεί για να κερδίσουν ένα γάμο συμφερόντων ή να αναλάβουν τον έλεγχο ορισμένων εδαφών.\nΥπάρχει ένας προφανής παραλληλισμός μεταξύ πολλών ιστορικών ανθρώπων της πραγματικής ζωής και των χαρακτήρων της σειράς. Επίσης υπάρχει ομοιότητα μεταξύ του χάρτη του πλασματικού Westeros και της μεσαιωνικής Αγγλίας, που εκείνη την εποχή ήταν χωρισμένη σε επτά διαφορετικές περιοχές.\nΠώς ένα απλό παρκάρισμα μπορεί να αποδειχτεί πολύπλοκο πρόβλημα


Μία πρώτη νίκη για την Πολωνία. Μία πρώτη νίκη για τις γυναίκες όλου του κόσμου που απαιτούν να μην ελέχγει κάποιος άλλος το σώμα τους. Που μάχονται για το αυτονόητο. Η κοινωνική πίεση λύγισε την παράνοια και ο νόμος που απαγόρευε τις αμβλώσεις στην Πολωνία παγώνει.\nΠαράνομες οι αμβλώσεις. Καλώς όρισες Μεσαίωνα\nΤον περασμένο μήνα το Ανώτατο Δικαστήριο της χώρας αποφάσισε ότι είναι αντισυνταγματική η νομοθετική ρύθμιση που επέτρεπε τις αμβλώσεις σε περιπτώσεις γενετικών ανωμαλιών, ήταν αντισυνταγματική, καθιστώντας την πολωνική νομοθεσία για το θέμα, που είναι η αυστηρότερη στην Ε.Ε., ακόμη πιο περιοριστική. Επέτρεπε μόνο την άμβλωση μόνο σε περίπτωση που κινδύνευε η ζωή της μητέρας ή η εγκυμοσύνη ήταν αποτέλεσμα βιασμού ή αιμομιξίας.\nΗ απόφαση έβγαλε στους δρόμους χιλιάδες γυναίκες και πολίτες που αντέδρασαν στην απόφαση, η οποία έλαβε υπ’ όψιν και τις πιέσεις από την Καθολική Εκκλησία.\n👉Η Πολωνία μόλις απαγόρευσε το δικαίωμα στην άμβλωση. Μια μαύρη μέρα ξημέρωσε, μια απόφαση που μας πάει αιώνες πίσω. 👉…Posted by Ladylike on Friday, 23 October 2020\nΠολωνία, ένα χαρακτηριστικό παράδειγμα συντηρητικών αντιλήψεων\nΗ Πολωνία είναι χαρακτηριστική περίπτωση επικράτησης, διαχρονικά πατριαρχικών και συντηρητικών αντιλήψεων, οι οποίες αποτυπώνονται και στους νόμους της για τα δικαιώματα των γυναικών, και πιο συγκεκριμένα για το δικαίωμα της κυοφορίας, των γεννήσεων και των αμβλώσεων όσον αφορά τις γυναίκες.\nΤο μέχρι πρόσφατα νομικό καθεστώς, που θεσπίστηκε το 1993 με σύμπραξη της τότε κυβέρνησης και της ηγεσίας της Καθολικής εκκλησίας της Πολωνίας, απαγόρευε τις αμβλώσεις κατ’ επιλογή των γυναικών, εξαιρώντας τις περιπτώσεις βρεφικών παραμορφώσεων, κινδύνου στην υγεία της εγκύου και περιστατικών αιμομιξίας ή βιασμών.\nΟι διαδηλώτριες στην Πολωνία ήταν και είναι αποφασισμένες να μείνουν στον δρόμο μέχρι τα δίκαια αιτήματά τους να εισακουστούν. Με πανό στα χέρια διαδήλωναν ενάντια στην «κόλαση που έφτιαχναν για τις γυναίκες» και ζητούσαν από την κυβέρνηση να αποσύρει τον νόμο. «Αυτό είναι ο πόλεμος» φώναζαν οι διαδηλωτές στην Κρακοβία.\nΟ πρωθυπουργός της Πολωνίας υπεραμυνόταν της αυστηρότερης νομοθεσίας και καταδίκαζε τις μαζικές διαδηλώσεις σε εθνικό επίπεδο. «Για να έχεις την ελευθερία επιλογής πρέπει πρώτα να είσαι ζωντανός. Οι καταστάσεις που βλέπουμε στους δρόμους και ισοδυναμούν με πράξεις επιθετικότητας, βανδαλισμού, είναι απολύτως απαράδεκτες, δεν πρέπει να συμβαίνουν καθόλου».\n«Θα βοηθήσουμε τα παιδιά να αναπτυχθούν ομαλά μέσα στη μήτρα της μητέρας τους και μετά να ζήσουν μια ομαλή ζωή», δήλωνε στους δημοσιογράφους.\nΈπειτα από 15 και πλέον ημέρες στους δρόμους οι γυναίκες της Πολωνίας μπορούν να μιλούν για μία πρώτη νίκη. Το αναχρονιστικό νομοσχέδιο πάγωσε και μπορούμε ξανά να ελπίζουμε πως ο κόσμος μας θα κάνει βήματα προόδου. Με πίστη στην αλλαγή θα πορευτούμε. Με αποφασιστικότητα και αγώνα θα αλλάξουμε τις ζωές μας, όσο κι αν κάποιοι επιμένουν για το αντίθετο.


Μικρή ιστορία αγάπης | To blog ενός Γιώργου...\n← Euro 2008 – σκέψεις πάνω στην κλήρωση\nSir Stanley Matthews →\nΉταν Κυριακή. Κυριακή κάποιου έτους, που όσοι τακτοποιούν τα αρχεία το θυμούνται. Κι ως συνήθως, τις Κυριακές, στο χωριό εκείνο παιζόταν μπάλα. Ο καιρός ήταν καλός, όπως και η ομάδα του χωριού – αυτή, μάλιστα, ήταν τόσο καλή, που είχε για χρόνια καταφέρει να διατηρηθεί στο ψηλό Πρωτάθλημα: Α΄ Εθνική. Για χρόνια.\nΤο γήπεδο της ομάδας ήταν γεμάτο: έτσι έπρεπε να είναι, διότι έπαιζαν με τον Πρωταθλητή!!! Την πιο πλούσια ομάδα της χώρας, με τους καλύτερους παίκτες, τα δεκάδες συνεχή πρωταθλήματα, τις ευρωπαϊκές δάφνες.. Κι η επίσκεψη του Πρωταθλητή στο γήπεδο της ομάδας του χωριού εκείνου ήταν ότι πρέπει για να γεμίσει το γήπεδο. Όλοι ήθελαν να δουν από κοντά τους μεγάλους παίκτες του αντιπάλου, και να θαυμάσουν τους δικούς τους να τους αντιμετωπίζουν. Ελπίδες για νίκη, δεν υπήρχαν και πολλές, από μεριάς γηπεδούχων. Πώς να τα βάλεις με αυτό το γίγαντα; Ακόμα, όμως, και η εμπειρία η ίδια, ήταν από μόνη της επιτυχία. Η μικρή ομάδα του χωριού είχε σωθεί, για μια ακόμα σεζόν, και θα έπαιζε ξανά του χρόνου στην κατηγορία.\nΚι είχε σωθεί, χάρη σ΄ Εκείνον.\nΟ οποίος, τώρα, στα αποδυτήρια, πριν αρχίσει το παιχνίδι, καθόταν σκεπτικός στην άκρη του πάγκου. Ο προπονητής έδινε οδηγίες στην ομάδα, αλλά Εκείνος δεν πρόσεχε.. Είχε αλλού το νου του: πώς είναι οι φοιτητές στο μάθημα, που βαριούνται που ζουν και πετάει αλλού η σκέψη τους; Έτσι ήταν κι αυτός, εκείνες τις στιγμές. Ο προπονητής συνέχιζε να μιλά.\nΤο λογύδριο του κόουτς τελείωσε, κάποια στιγμή, και εκείνος πλησίασε στον απομονωμένο πια παίκτη, μιας και οι άλλοι, όλοι, είχαν ήδη σηκωθεί να πάνε να ετοιμαστούν.. Και του είπε: “Δεν πειράζει που δεν άκουσες ούτε λέξη απ΄ όσα είπα. Και μη νομίζεις ότι δεν το κατάλαβα (σ.σ. εδώ γέλασε Εκείνος..)! Απλώς, σκέψου τι δρόμο θα ακολουθήσεις!! Ο πρόεδρος, το ξέρεις, θέλει να σε δώσει. Κι αυτοί πληρώνουν πολλά για να σε πάρουν. Ποιος δε θέλει τον πρώτο σκόρερ της κατηγορίας; Σε περιμένει μια καλύτερη ζωή, μακριά απ΄ το χωριό. Θα γίνεις σπουδαίος και διάσημος. Νέος είσαι ακόμα!!! Άλλοι στα 23 τους έχουν σηκώσει 3-4 Τσάμπιονς Λιγκ! Σήκω και παίξε, κι απόψε, εναντίον τους, και από μεθαύριο θα είσαι μαζί τους. Ζεις το όνειρο που ο καθένας θα ΄θελε να ζήσει.. Θα είναι και ο πρόεδρός τους, απόψε, στο γήπεδο“, ολοκλήρωσε ο κόουτς, και απομακρύνθηκε – έπρεπε να ντυθεί πια, Εκείνος.\nΠιάνοντας την τσάντα, είδε το σήμα της ομάδας: ένα σπαθί, όρθιο, με τα γράμματα του ονόματος της ομάδας και τη χρονολογία ίδρυσης. Και θυμήθηκε..\nΘυμήθηκε πώς έπαιζε, τότε, στα χωράφια, με τους φίλους του. Όνειρό τους, όλων, ήταν να παίξουν κάποτε για την ομάδα του χωριού!!! Ύψιστη τιμή. Ποιος αμφιβάλλει ότι στην περιφέρεια δένεσαι με την ομάδα σου περισσότερο απ΄ ότι στην πόλη; Έτσι κι εκεί. Κι ακόμα, θυμήθηκε το μικρό γηπεδάκι που είχε στη γειτονιά του. Τι αγώνες έδιναν, κι εκεί! Μάχες κανονικές!!! Εκεί, άλλωστε, δεν τον είδε ο σκάουτερ της ομάδας, και, μόλις στα 13 του, τον πήρε στα τσικό; Εκεί ήταν. Ως το βράδυ έλιωναν στη μπάλα, με τους φίλους.. Όλα αυτά, με όνειρο να παίξουν κάποτε στην ομάδα! Και, βέβαια, να τον βλέπει και Εκείνη.. Που με τις φίλες της καθόταν πάντα έξω απ΄ το γηπεδάκι, και έβλεπαν. Κι αλήθεια, μέσα του το ΄ξερε, τις περισσότερες ντρίμπλες τις έκανε για να τις βλέπει αυτή.. Τα γαλάζια μάτια μιας κοπέλας είναι πάντα δυνατή ώθηση..\nΣκέφτηκε και την οικογένειά του. Πάντα ήθελαν να τον δουν να φτάνει ψηλά. Από άλλο πόστο, βέβαια.. Κάνας γιατρός, κάνας δικηγόρος.. Εκείνος θέλησε να γίνει ποδοσφαιριστής. Τον άφησαν. Είδαν πώς έχει ταλέντο.. Και πάντα ήταν εκεί και τον έβλεπαν, σ΄ όλους τους αγώνες. Δε θα ξεχάσει ποτέ το πρώτο του παιχνίδι ως βασικός, όταν ο πατέρας του παραλίγο να μπει στο γήπεδο να πλακωθεί με το διαιτητή!!! Γέλασε όταν το σκέφτηκε.. Θα τους ήθελε και τώρα, εδώ, μαζί του, να τον συμβουλέψουν, να του πουν τι να κάνει – αδύνατον να έρθουν από εκεί ψηλά. Έπρεπε να πάρει μόνος του την απόφασή του.\nΚαι τώρα, ερχόταν αυτή η πρόταση. Τον ήθελε ο Πρωταθλητής. Ο αποψινός αντίπαλος της ομάδας του. Και έδινε καλά λεφτά.. Ο πρόεδρος ήθελε να τον δώσει – ήταν καλά τα λεφτά.. Όλα, όμως, εξαρτώνταν απ΄ αυτόν. Έπρεπε να αποφασίσει..\nΧαμένος στις σκέψεις του, ο πρώτος σκόρερ της κατηγορίας φόρεσε τη φανέλα (με το “9”, πάντα), και ακολούθησε τους υπόλοιπους στη φυσούνα. Οι ομάδες, πλάι πλάι, βγήκαν στον αγωνιστικό χώρο, μέσα σε πανζουρλισμό. Εκείνος, αμίλητος, χαμένος..\nΉταν και αρχηγός, κι έπρεπε να ανταλλάξει τα λαβαράκια και τις χειραψίες.. Δίνοντας το χέρι στον αντίπαλο αρχηγό, τον αρχηγό της Εθνικής ομάδας και της καλύτερης ομάδας της χώρας, τον είδε να του χαμογελά και να του κλείνει το μάτι: “Και του χρόνου, συμπαίκτες“, του είπε!! Το άκουσε ολοκάθαρα, κι ας το ψιθύρισε απλώς ο άλλος. Γύρισε το κεφάλι του προς την εξέδρα. Ήταν τόσο σίγουρο πια ότι θα έφευγε; Γιατί το γύρισε προς τα ΄κει το κεφάλι του;\nΘυμήθηκε ότι το ΄χε ξανακάνει, στο πρώτο του παιχνίδι με την ομάδα. Έψαχνε να βρει τους γονείς του, να πάρει κουράγιο.. Και τους είχε δει! 2 γκολ είχε βάλει εκείνο το βράδυ.. Με τις φίλες της είχε έρθει και Εκείνη! Την είδε, πίσω απ΄ το ένα τέρμα καθόταν!!! Τα πιο βαθιά γαλανά μάτια τον είχαν κοιτάξει. Δεν της αφιέρωσε κανένα γκολ, αν και θα ΄θελε – ο κόσμος, βλέπεις.. Ήταν και μόλις 17, τότε. Τι θα ΄λεγε το πλήθος; Δικαιώματα δεν ήθελε να δώσει.\nΚι όμως, τώρα έμοιαζε ξανά χαμένος. Χιλιάδες πρόσωπα, ομοιόμορφη σκοτεινιά, στις κερκίδες, τον κοιτούσαν. Άκουγε φωνές, συνθήματα, επευφημίες, χειροκροτήματα.. Δεν ήξερε τι σημαίνουν.. Δεν ήξερε τι λένε. Μηχανικά περπατούσε. Μηχανικά σκεπτόταν. Δεν ζούσε. Απλώς κινούνταν. Έκανε τη σέντρα, κι άρχισε να τρέχει από ΄δω κι από ΄κει. Σα ρομπότ. Με βλέμμα χαμένο κοιτούσε εδώ κι εκεί. “Να φύγεις από ΄δω, να ψάξεις μια καλύτερη ζωή“, θυμάται τα λόγια του προπονητή. Οι μπαλιές περνούν από μπροστά του, κι αυτός τις χάνει. Δεν τρέχει, δεν προσπαθεί.. Μοιάζει χαμένος. Το πλήθος δεν ξέρει. Δεν καταλαβαίνει. Ένα βουητό υπόκωφο αρχίζει να δονεί το κεφάλι του. Κανείς τους δε γνωρίζει.\nΚοιτάει ξανά στην εξέδρα. Βλέπει τον Πρόεδρό τους, των αντιπάλων. Του το ΄πε ο κόουτς ότι θα ΄ναι κι αυτός εδώ, δεν του το ΄πε; Να ΄τος. Χαμογελαστός, βλέπει το παιχνίδι. Σε μια στιγμή, τ΄ ορκίζεται, συνάντησε τη ματιά του. Τι χαμόγελο ήταν αυτό!!! Το χαμόγελο της σιγουριάς. “Και του χρόνου συμπαίκτες“..\nΚι Εκείνη, πουθενά. Σίγουρα είχε έρθει γήπεδο;\nΤρέχει η μπάλα μπροστά του, στο χορτάρι. Όπως τότε, στα χωράφια. Ο νους του έχει σταματήσει. Δεν κινεί τα πόδια του. Δεν πάει να την πιάσει.. Ένας συμπαίκτης του έρχεται κοντά και τον χτυπά στην πλάτη: “Τι θα γίνει; Θα παίξεις;“.. Να παίξει. Αυτό άλλωστε δεν τον ένοιαζε, πάντα; Να παίζει δεν ήθελε; Κοινωνός της μαγείας της μπάλας, να παίζει δεν ήθελε; Για το χωριό του, βέβαια, αλλά να παίζει δεν ήθελε; Γιατί σταμάτησε τώρα; Τι συμβαίνει; Θα φύγει τελικά απ΄ την ομάδα ή δε θα φύγει;\nΜια καλύτερη ζωή. Μακριά από ΄δω.\n“Εσύ μια μέρα θα γίνεις μεγάλος παίκτης“, του ΄χε πει ο προπονητής του, μετά τον πρώτο αγώνα του.\nΉθελε στ΄ αλήθεια να είναι μακριά; Ήθελε όλα να τ΄αφήσει; Αξίζει αυτό που τον περιμένει τόσο, ώστε όλα να τ΄ αφήσει;\nΠαίρνει πάσα. Βρίσκεται στο κέντρο. Αρχίζει να θυμάται. Τότε που έπαιζε στα χωράφια. Μπροστά του είναι ο καλύτερος αμυντικός μέσος της χώρας. Κάτι που σίγουρα θα αναρωτιέται αν ισχύει, καθώς βρέθηκε ξαπλωμένος στο χορτάρι, μετά την ντρίμπλα Εκείνου! Συνεχίζει να θυμάται. Το γηπεδάκι στη γειτονιά. Θα ξέχασαν τις διεθνείς συμμετοχές τους οι δύο άσσοι που πήγαν να τον μαρκάρουν: πέρασε ανάμεσά τους!!! Δεν σταματά να θυμάται. Τα μάτια Της. Όλο το αντίπαλο τέρμα είναι δύο μεγάλα, γαλανά μάτια. Προς τα ΄κει τρέχει. Ένας, δύο, τρεις αμυντικοί. Όλους τους περνάει, με μια απίστευτη ορμή. Μια φορά στην προπόνηση τους είχε πάρει όλους αμπάριζα! Έτσι και τώρα.. Τον τραβάνε απ΄ τη φανέλα, μα πέφτουν κάτω. Συνεχίζει. Δεν είναι πια μακριά τα γαλανά μάτια της. Κανείς συμπαίκτης δίπλα του, όλοι πίσω. Πρέπει να πάει μόνος του. Μόνος του πρέπει να πάρει μια απόφαση. Ο τελευταίος αμυντικός ακόμα ψάχνει να βρει τη μπάλα, τραβώντας τον απ΄ τη φανέλα – στέκει όρθιος, μένει όρθιος. Έμεινε ο γκολκίπερ. Γαλάζια μάτια δεν έχει, αλλά με τα χέρια του τού τα κρύβει. Αυξάνει ταχύτητα. Όλοι έχουν σηκωθεί όρθιοι. Ο Πρόεδρός τους, φωνάζει: “Μα, τι κάνει; Κόψτε τον“!!! Εκείνος όμως είναι σε θέση για γκολ. Κάποτε σημάδευε ανάμεσα σε δύο κλαδιά, στο χωράφι, για να αποκτήσει ακρίβεια. Δεν πρέπει τώρα να λαθέψει. Πρέπει να σουτάρει. Πρέπει να σκοράρει.\n“Εσύ μια μέρα θα γίνεις μεγάλος παίκτης“…\nΚι από τα βάθη των πνευμόνων του, βγαίνει έξω, η πιο αναγνωρίσιμη κραυγή σ΄ όλο τον πλανήτη. Κραυγή που ενώνει κόσμο και κοσμάκη, από τότε που έμαθαν ν΄ αγαπούν τη μπάλα.\nΔε βλέπει τίποτα. Ακούει μόνο ένα υπόκωφο βουητό. Θα πρέπει να ΄ναι οι οπαδοί που πανηγυρίζουν. Δεν ξέρει τι είναι. Ξέρει μόνο τι θέλει. Είναι σίγουρος πια. Χαμογελάει, και τρέχει να πανηγυρίσει. Κυλιέται στο χορτάρι. Και, πριν τον καλύψουν τελείως τα σώματα των συμπαικτών του, στον πανηγυρισμό τους, πριν τα χέρια τους του καλύψουν τα μάτια, αγκαλιάζοντάς τον, προλαβαίνει να δει, στην κερκίδα: είναι εδώ Εκείνη!!! Και τον χειροκροτά!!! Επιτέλους την είδε..\nΠοδόσφαιρο. Η γιορτή της Κυριακής.\nOne comment on “Μικρή ιστορία αγάπης”\nDecember 6, 2007 @ 12:07 am


Κράνος ποδηλασίας CASCO Viper Mx λευκό\nΚράνος ποδηλασίας | CASCO | Viper MX | Λευκό Πράσινο\nΚράνος ποδηλασίας CASCO Viper MX\nΓια Downhill και mountain Bike. Ελαφρύ και ανθεκτικό, με αεραγωγούς και γείσο που μπορεί να μπει ή να βγεί στο κράνος ανάλογα με τη χρήση.\nΜε εξειδικευμένο εσωτερικό μηχανισμό στήριξης του κράνους για μέγιστη άνεση και εφαρμογή και απορρόφηση κραδασμών.\nΕξωτερικό κέλυφος από πολυκαρβονικό για μέγιστη προστασία από κάθε χτύπημα. Με αντιβακτηριδιακά μαξιλαράκια που εύκολα μπορούν να βγουν για να πλυθούν αλλά και ειδικό δυχτάκι για ακόμα μεγαλύτερη προσαρμοστικότητα.\nΗ καλύτερη επιλογή για έναν αθλητή που θέλει ένα πραγματικά αξιόπιστο κράνος για mountain Bike αλλά και που άνετα μπορεί να φορεθεί και από έναν ορκισμένο DownHill lover!\nΆσε την αδρεναλίνη να σε παρασύρει με το Viper MX κράνος ποδηλασίας για Downhill και mountain Bike της CASCO. Ένα κράνος ποδηλασίας ειδικά διαμορφωμένο για όσους αγαπάνε το βουνό αλλά θέλουν να είναι ταυτόχρονα ευέλικτοι στις επιλογές τους.\nΤο Viper MX είναι κατασκευασμένο με όλες τις τεχνικές που κάνουν ένα carbon κράνος ποδηλάτου εξαιρετικά ελαφρύ και ανθεκτικό. Έχει πολλούς αεραγωγούς στρατηγικά τοποθετημένους για τον καλύτερο αερισμό του κεφαλιού σας και ειδικά σχεδιασμένο γείσο που μπορεί να μπει ή να βγεί στο κράνος ανάλογα με τη χρήση.\nΜεγάλη σημασία έχει δωθεί από την CASCO στον εσωτερικό μηχανισμό στήριξης του κράνους στο κεφάλι σας. Αποτελεί μια από τις πιο εξειδικευμένες τεχνικές στα κράνη και εξασφαλίζει μέγιστη άνεση και εφαρμογή στο κεφάλι σας αλλά εξασφαλίζει ταυτόχρονα απορρόφηση κραδασμών.\nΣτο εσωτερικό έχει πολλά αντιβακτηριδιακά μαξιλαράκια που εύκολα μπορούν να βγουν για να πλυθούν αλλά και ειδικό δυχτάκι για ακόμα μεγαλύτερη προσαρμοστικότητα.


Σύμφωνα με την Ελεύθερο Τύπος, πρόκειται για το… αρματαγωγό του Πολεμικού Ναυτικού «Α/Γ ΛΕΣΒΟΣ L176», το οποίο είχε δέσει μπροστά στις ομπρέλες και τις ξαπλώστρες! Όπως είπαν στον ΕΤ εργαζόμενοι στη “Gallaria”, στην ευρύτερη περιοχή του Λιτοχώρου βρίσκεται σε εξέλιξη στρατιωτική άσκηση. Προσερχόμενοι στο beach bar, είδαν μεγάλη κινητικότητα του Λιμενικού Σώματος, στελέχη του οποίου επιτηρούσαν την παραλία, ενώ το αρματαγωγό ήταν στη θάλασσα σε κοντινή απόσταση.\nΞαφνικά, το πλοίο άρχισε να πλέει προς την παραλία, φτάνοντας έως το σημείο όπου σκάει το κύμα. Το συμβάν έγινε νωρίς το πρωί, πριν κάνουν την εμφάνισή τους οι πρώτοι πελάτες. Τα στελέχη του Λιμενικού από την ακτή και οι ναύτες πάνω στο πλοίο είχαν για 15 λεπτά της ώρας διάλογο, κάνοντας παράλληλα μετρήσεις. Λίγο αργότερα, το αρματαγωγό αποχώρησε από το σημείο.Πιθανότατα, το «Α/Γ ΛΕΣΒΟΣ L176», ήθελε να εξετάσει το ενδεχόμενο να πραγματοποιήσει απόβαση στην συγκεκριμένη παραλία, στο πλαίσιο της άσκησης που είναι σε εξέλιξη. Όπως και να έχει, ένα πολεμικό πλοίο σε… beach bar, δεν είναι καθημερινό θέαμα…\nΤετάρτη, 24 Ιούνιος 2020 10:16\nΣελίδα 3 από 1267


Όλη η αλήθεια. Ο πόλεμος θα είναι μόνο η αρχή! - Blogs - Techne\nΌλη η αλήθεια. Ο πόλεμος θα είναι μόνο η αρχή!\n, 12-01-2015 at 02:22 PM (5214 Εμφαν)\nΓενική Ανασκόπηση - Πως φτάσαμε μέχρι εδώ;\nΜέχρι το 1789 είχε την εξουσία η Μαύρη Αδελφότητα στον Κόσμο, η αλλιώς Μαύρη Αριστοκρατία. Η Αδελφότητα αυτή διοικούσε τον κόσμο με Αριστοκράτες, Βασιλιάδες, Αυτοκράτορες, Πρίγκιπες και ου τω καθ εξής.\nΠερί το 1760 η Λευκή Αδελφότητα θέλησε να πάρει αυτή την εξουσία στον Πλανήτη από την Μαύρη, έτσι λοιπόν το 1776 ίδρυσε τους Ιlluminati. Τον ίδιο χρόνο μαζικές επαναστάσεις όλες Στημένες από την Λευκή Αδελφότητα ξεσπούν παντού εναντίων των "κακών" βασιλιάδων. Βλέπετε πάντα υπάρχει ενεά σχέδιο το οποίο έχουν τα αφεντικά.. Χρειάζονται όμως τους ανθρώπους πάντοτε για να το φέρουν εις πέρας. Το 1789 έχουμε την Γαλλική Επανάσταση όπου ουσιαστικά δηλώνει την νίκη της Λευκής Αδελφότητας έναντι της Μαύρης.. Η Γαλλική Επανάσταση κατάργησε την απόλυτη μοναρχία στην Γαλλία γκρεμίζοντας το φεουδαρχικό σύστημα τους παλαιού καθεστώτος. Αυτή ήταν και η Παλαιά Τάξη Πραγμάτων της Μαύρης Αδελφότητας. Όλοι σήμερα ακούνε Νέα Τάξη και Νέα Τάξη και δεν αναρωτιούνται.. αφού αυτή είναι η νέα.. ποια ήταν η παλιά;\nΕμπάς Περιπτώσην οι επαναστάσεις συνεχίστηκαν σε όλο το κόσμο από τα τσιράκια της Λευκής Αδελφότητας και το 1905 όρισαν τον Λευκό Οίκο το σύμβολο εξουσίας της Λευκής Αδελφότητας πάνω στον πλανήτη ως το επίσημο όργανό τους στη Γη. Αμέσως μετά έβαλαν πλώρη να καταλάβουν πλήρως την εξουσία έχοντας ένα σχέδιο.. με όνομα το σχέδιο των 100 ετών.\nΗ Μαύρη Αδελφότητα που μόλις πρότινος είχε την εξουσία και την έχασε όπως ήταν φυσικό αντέδρασε με αποτέλεσμα τους 2 Παγκόσμιους Πολέμους που ξεκίνησαν από το Αρχηγείο την στην Ευρώπη που ήταν και είναι η Βαυαρία και συγκεκριμένα το Νοισβανσταιν.\nΟι περισσότεροι πιστεύουν ότι και οι δύο πόλεμοι έγιναν για οικονομικούς λόγους και λόγο του ότι υπήρχε οικονομική ύφεση και δεν υπήρχε χρήμα αλλά Κάλλιστα βρέθηκαν τα λεφτά για χιλιάδες πλοία, αεροπλάνα, όπλα, και άρματα μάχης. Μετά τον Δεύτερο παγκόσμιο πόλεμο στον οποίο οι άνθρωποι πολέμησαν για τον λογαριασμό των δυο αδελφοτήτων και την νίκη της Λευκής ιδρύεται ο Ο.Η.Ε, το ΔΝΤ, και η Παγκόσμια Τράπεζα. Με τα 3 αυτά όργανα η Λευκή Αδελφότητα όριζε ποιος θα χρωστάει, πως θα εξασφαλίζεται ότι κάποιος χρωστάει και φυσικά ποιος θα είναι ο "κάλος" και ποιος ο "κακός". Για να εξασφαλίσουν μάλιστα την σίγουρη επιτυχία τους και να μην αφήσουν κάποιους που τυχών είχαν δυσαρεστηθεί να πάνε με την Μαύρη Αδελφότητα δημιούργησαν ένα δεύτερο πόλο, ένα αντίπαλο δέος αν θέλετε, την ΕΣΣΔ, με κυρίαρχη δύναμη την Ρωσία. Έτσι όποιος ήταν δυσαρεστημένος από τους μεν πήγαινε στους δε και το ανάποδο.. Δούλευαν λοιπόν με δύο πόλους εξουσίας που και οι 2 έπαιρναν εντολές από την Λευκή Αδελφότητα. Εκείνα τα χρόνια, με το χρήμα να ρέει άφθονο αφού υπήρχε ο τρόμος ενός πυρηνικού πολέμου όποτε δεν υπήρχε λόγος να έχουμε οικονομικά προβλήματα προωθήθηκε στο μέγιστο η Ηλεκτρική Τεχνολογία και όλα τα σπίτια γέμισαν τηλεοράσεις, ψυγεία, πλυντήρια, κτλπ. Την ίδια εποχή ανατέθηκαν στα νεοδημιουργηθέτα ιδρύματα να προάγουν το νέο "Φιλελεύθερο" τρόπο σκέψης και να ανατρέψουν τα χρηστά ήθη που έστω και ελάχιστα έδεναν τους ανθρώπους μεταξύ τους. Προωθήθηκαν για παράδειγμα άνθρωποι σαν τον Πάμπλο Πικάσο ο οποίος ζωγραφίζοντας ασυναρτησίες πάνω στον καμβά έγινε λέγε τρομερός ζωγράφος, η αστέρια της Ροκ όπως ο Έλβις Πρίσλεϊ όπου έκανε τις γυναίκες να ουρλιάζουν σαν δαιμονισμένες μπροστά του.\nΣτις 14 Μαΐου Ιδρύεται το κράτος του Ισραήλ ως όχημα για τον τρίτο Ναό του Σολομώντα. Η Μαύρη Αδελφότητα αντιδρά στηρίζοντας δυναμικά τους Άραβες και βάζοντας τους να πολεμήσουν με τους Εβραίους. Μετά κάνουν τον πόλεμο της Κορέας, του Βιετνάμ, μετά του Ιράκ, Του Αφγανιστάν, της Σερβίας, έπειτα πάλι του Ιράκ. Μετά από κάθε πόλεμο και τους χιλιάδες νεκρούς ακολουθούσαν τα δάνεια με τα οποία φόρτωναν όλους τους λαούς για να τους ελέγχουν.\nΤο 60' κυριάρχησε η τηλεόραση και όπως είχε πεί ο Άγιος Κοσμάς ο Διάβολος μπήκε στα σπίτια μας με τα κέρατα τους πάνω στα κεραμίδια.\nΤο 1973 γίνονται η 2 πρώτες σοβαρές πετρελαϊκές κρίσεις, αφού ένα ωραίο πρωί το πετρέλαιο αποφάσισε να ακριβύνει.. Έτσι μπήκε η λέξη κρίση στη ζωή των Ανθρώπων οι όποιοι άρχιζαν να μαθαίνουν νέες λέξεις όπως "ύφεση", "μείωση ανάπτυξης" κτλπ.\nΑπό τότε μέχρι σήμερα οι λαϊκές μάζες έζησαν πολλές φορές το Παραμύθι της Νέας Τάξης περί εισόδου και εξόδου από το τούνελ με τον φώς στην άκρη κτλπ.\nΤην δεκαετία του 80 η Λευκή Αδελφότητα καταργεί την ΕΣΣΔ με απλή εντολή που δίνεται στον Γκορμπατσόφ. Όλο το μίσος που χώριζε τον πλανήτη στα δυο χάθηκε ως δια μαγείας σαν να μην υπήρχε ποτέ..και πράγματι δεν υπήρχε αφού όλα ήταν μια φούσκα της Λευκής Αδελφότητας που έλεγχε τα πάντα.\nΤην επόμενη δεκαετία του 90 αρχίζει ο αληθινός πλέον πόλεμος. Το ΝΑΤΟ είχε μόνο 15 χρόνια μπροστά του να κάμψει κάθε αντίσταση. Πολέμησε τους Σέρβους και τον Σαντάμ. Την ίδια περίοδο προέκυψε η ανάγκη της προστασίας του περιβάλλοντος. Τότε ο Σαντάμ ο όποιος υποτίθεται πως ήταν πλήρως υποταγμένος επαναστάτησε και έπρεπε να υποταχθεί. Έτσι με την Απάτη των δίδυμων πύργων βρήκαν πρόφαση και τον Οκτώβριο του 2001 επιτέθηκαν στο Αφγανιστάν και το Μάρτιο του 2003 στο Ιράκ. Η Δήλωση που έκαναν μέσω του Μπούς ήταν σαφής "Όποιος δεν είναι μαζί μας είναι εναντίων μας"\nΤο 2005 όμως πλησίαζε άγρια και το σχέδιο των 100 ετών φαινόταν να αποτυγχάνει μεχρι που το 2004 σφραγίστηκε η αποτυχία του με την επανεκλογή του Βλαδίμηρου Πούτιν. Η Νέα ισχυρή Ορθόδοξη Ρωσία αποτελούσε ένα πραγματικό Αντίπαλό δέος για το ΝΑΤΟ. Έστειλαν 3 φορές την μαριονέτα τους τον Κίσσινγκερ για να τον πείσει να δουλέψει γι’αυτούς.. μάταια..\nΈπειτα αποφασίζουν αφού δεν μπορούν να τον πάρουν με το μέρος τους να δούν μέχρι που είναι\nδιατεθειμένος να φτάσει, έτσι έστειλαν εναντίων του την Γεωργία στην νότια Οσσετία. Ο Πούτιν διέλυσε την γεωργιανή προέλαση σε λιγότερο από 48 ώρες και έκανε τους Γεωργιανούς να υποχωρήσουν πανικόβλητοι. Η Λευκή Αδελφότητα έντρομη έπρεπε να σκεφτεί κάτι και μάλιστα γρήγορα.\nΤότε αποφάσισαν να χρησιμοποιήσουν το C.E.R.N ώστε να φέρουν τεράστιο ηλεκτρομαγνητικό παλμό απ τον ήλιο και να καταστραφεί ολόκληρη η τεχνολογία που έχουμε. Κάτι τέτοιο δέν είχαν εξουσία να το κάνουν και επενέβη ο Πολέμαρχος του Θεού ο όποιος το κατέστρεψε σύμφωνα και με την προφητεία του Γέροντα Πορφυρίου (Για όσους τα πιστεύουν αυτά τα γραφικά).\nΟ Κόσμος Σήμερα\nΗ Φτώχεια κυριαρχεί, το μίσος επικρατεί ανάμεσα στους ανθρώπους οι οποίοι ούτε τους εαυτούς τους δεν μπορούν να εμπιστευτούν πλέον. Άγχος για φόρους, Άγχος για το πώς θα τα βγάλουμε πέρα.. Κάθε έθιμο έχει πλέον καταπατηθεί και η ιδέα του δήθεν "φιλελευθερισμού" της Λευκής Αδελφότητας κυριαρχεί. Όσον αφορά την εκπαίδευση υπάρχει απλά χάος. Τα παιδιά μαθαίνουν για έναν καλό ΟΗΕ και για μια καλή παγκόσμια κυβέρνηση που πρέπει να έρθει για να ομαδοποιηθούν οι λαοί και όλοι μαζί να αντιμετωπίσουμε τα παγκόσμια προβλήματα. Επίσης μαθαίνουν για μια "υπερθέρμανση" του πλανήτη και ότι εμείς φταίμε γι’αυτό. Η Ιστορία και ιδιαίτερα η Ιστορία των Ελλήνων έχει παραχαραχτεί σε μέγιστο βαθμό. Η Νεολαία οδηγείτε στην καταστροφή, μέσα από τραγούδια, παιχνίδια, και τηλεόραση.. Πλέον το Hollywood προβάλει χωρίς καμία σκέψη τους Νεφελίμ Μέσα από ταινίες όπως Twilight, Underworld, και η λίστα συνεχίζεται. Μέσα από αυτό προωθείτε και το λεγόμενο Blood-Cult.\nΗ Τεχνολογία του Κακού βασιλεύει παντού και σχεδόν οι περισσότερες προφητείες των Αγίων της Ορθοδοξίας έχουν αρχίσει να επαληθεύονται. Στο θέμα της θρησκείας έχουν προωθήσει την Άποψη οτι όποιος πιστεύει στο Θεό είναι η τρελός η Παλιομοδήτης.\nΤαυτόχρονα η Πανθρησκεία και πολλές βλακώδεις θεωρίες όπως αυτή του Δαρβίνου έχουν προωθηθεί. Όσο αφορά την χώρα μας συγνώμη που σας το λέω άλλα δεν υπάρχει κάποιος πολιτικός ο οποίος να μπορεί να βγάλει την Ελλάδα από κει που βρίσκεται. Το σχέδιο της Νέας τάξης έχει σχεδόν ολοκληρωθεί.\nΣτις μέρες μας θέλουν να φέρουν την παγκόσμια οικονομική κατάρρευση εφαρμόζοντας όμως πρώτα στο Maximum την Ατζέντα 21 και τον Κώδικα Allimentarius. Όταν κάθε άνθρωπος δεν θα έχει σπίτι και θα είναι κυριολεκτικά στο δρόμο η μόνη λύση θα είναι το τσιπάκι.. Σε αυτό η Ρωσία θα αντιδράσει κάθετα και έτσι θα ξεκινήσει ο Τρίτος Παγκόσμιος Πόλεμος. Θέλουν όμως να φέρουν αυτήν την κατάρρευση σιγά σιγά με σίγουρα βήματα γιατί δεν τους παίρνει να ξανά-αποτύχουν.\nΟ Πόλεμος όμως θα είναι ΜΟΝΟ η αρχή για αυτά που θα ακολουθήσουν. Όλα είναι ένα σχέδιο στις μέρες μας ζούμε την κορύφωση του.\nΤο βίντεο που πρέπει να δει όλος ο κόσμος:\nΌταν μιλάγαμε για Ψεκασμούς , οι περισσότεροι λέγανε ότι είναι Συνωμοσίες\nΑποδείχθηκε ότι είχαμε δίκαιο.\nΌταν μιλάγαμε για Ατζέντα 21 όλοι λέγανε ότι πρόκειται περί φαντασιώσεων για να πουληθούν βιβλία. Πάλι δικαιωθήκαμε.\nΌταν λέμε για τους Νεφελίμ για τους οποίους υπάρχουν τόσα μα τόσα στοιχεία από τις γραφές, από χειρόγραφα της Ανατολής, Από τα Αρχαία Ελληνικά κείμενα.. Πάλι μας λένε γραφικούς..\nΜέχρι και Γέροντας έχει γράψει σε βιβλίο του για το "Λευκό Αδελφάτο" το όποιο κάνει κουμάντο στον κόσμο..\nΣύντομα θα αποδειχθούν όλα..\nΓια το φλάς του ήλιου: - Αποκ Κ 16:9\nΓια την έξοδο των Νεφελίμ - Αποκ. Ιωάνν. θ 1-2-3, Αγιος Ανδρέας\nΒλέπετε η λοιπόν ότι Η Συνωμοσιολογία πουλάει, Αλλά η Αλήθεια Πονάει!\nΕτικέτες: allimentarius, αδελφότητα, επαναστάσεις, ιlluminati, ψεκασμοί\n« Προηγούμενο Κεντρική Επόμενο »\nΠηγαίνετε στο προφίλ\nΣήμανση ως αναγνωσμένο\nΝα γιατί πρέπει να μιλάμε και να γράφουμε Ελληνικά\n12-01-2015 02:22 PM\nALS: Αυτή είναι η ΣΚΛΗΡΗ πραγματικότη\n30-08-2014 10:55 PM\nΔείτε τι τρώμε εν αγνοία μας!!! Τι κρύβεται πίσω από τα κρέατα που πωλούνται ως εκλεκτά φιλέτα; [Video]\n30-08-2014 10:41 PM\nΔιαβάστε τι έγραφε ένας Aμερικάνος για την Ελλάδα 66 χρόνια πρίν Θα εκπλαγείτε\n27-01-2014 10:27 AM\nΤο μυστικό του ελληνικού αλφαβήτου!\n19-01-2014 10:56 AM\nΌλες οι ώρες είναι GMT +3. Η ώρα τώρα ειναι 10:14 PM.


Επικεφαλής του προπονητικού επιτελείου παραμένει για 3η συνεχόμενη χρονιά ο Γιάννης Δημητριάδης, ο οποίος θα έχει για βοηθούς τους Μούτσιο Ηλία (που επιστρέφει για τη 3η του θητεία στην ομάδα) και το Παναγιώτη Μπερτσιά τους οποίους καλωσορίζουμε στην ομάδα μας.\nΓυμναστής του Συλλόγου μας θα είναι για 2η χρονιά ο Νίκος Παγούνης με τον οποίο ανανεώθηκε η συνεργασίας μας όντας απόλυτα ευχαριστημένοι από τη δουλειά του. Η ομάδα μας θα συνεχίσει τη συνεργασία της και με το γυμναστήριο GYMNASIUM FITNESS CLUB του κυρίου Θόδωρου Καραβασίλη τον οποίο ευχαριστούμε για την ευγενική του χορηγία προς το σύλλογο μας.\nΑπό φέτος στο τεχνικό stuff θα ανήκει και ο Πέτρος Μπέλλας, ο οποίος αναλαμβάνει υπεύθυνος του αθλητικού εξοπλισμού.\nΓενικός αρχηγός παραμένει ο Γιώργος Τέγας, ενώ στη θέση του team manager θα βρίσκεται τη φετινή αγωνιστική περίοδο ο Νίκος Κλάδης.\nΌσον αφορά το ιατρικό επιτελείο, επικεφαλής για ακόμη μια χρονιά θα είναι ο χειρούργος ορθοπεδικός κύριος Γιάννης Τσώλος. Φυσικοθεραπευτής της ομάδας μας από φέτος θα είναι ο Θανάσης Ζαμπάρας τον οποίο καλωσορίζουμε στην οικογένεια του Χαρίλαου Τρικούπη. Ο Σταύρος Κοντός θα είναι ο μικροβιολόγος της ομάδας μας, ενώ η Μαρία Περπερίδη θα είναι η διαιτροφολόγος-διαιτολόγος του Συλλόγου μας.\nΕυχόμαστε σε όλο το επιτελείο καλή επιτυχία στο έργο που αναλαμβάνουν.\nΤρικούπης Μεσολογγίου: Οι δηλώσεις των Δημητριάδη και Σταυρόπουλου (video)\tΕπέστρεψε στο Ψυχικό ο Παπανικολάου